III Musa 23 | Alkitab TOBA\n← III Musa 24\nIII Musa 22 →\n23:1 Dung i ro muse hata ni Jahowa tu si Musa songon on:\n23:2 Paboa ma tu halak Israel, jala dohononmu ma tu nasida: On ma ari raya ni Jahowa, angka sitingtingkononmuna, gabe parluhutan na badia, i ma angka ari raya di Ahu.\n23:3 Onom ari lelengna ingkon mangula ulaon ho, alai anggo ari papituhon i ari Sabbat paradianan, ari parluhutan na badia; nanggo sada ulaon ndang jadi ulahononmu disi, ai ari Sabbat di Jahowa do i di saluhut ingananmuna.\n23:4 Alai angka on do ari raya di Jahowa, ari parluhutan na badia, angka sitingtingkononmuna di tingkina be binuhul hian:\n23:5 Di bulan sipaha sada di ari sampulu opat mareak bodari, disi ma ari raya Paska ni Jahowa.\n23:6 Tole di ari sampulu lima bulan i, disi ma ari raya sagusagu na so niasoman di Jahowa; ingkon pitu ari lelengna hamu manganhon sagusagu na so niasoman.\n23:7 Di ari parjolo ingkon ari parluhutan na badia di hamu, nanggo sada ulaon ariari ndang jadi ulahononmuna disi.\n23:8 Ingkon pitu ari padodot hamu mamelehon pelean situtungon di Jahowa; tole di ari papituhon i ingkon ari parluhutan na badia, nanggo sada ulaon ariari ndang jadi ulahononmuna disi.\n23:9 Dung i ro muse hata ni Jahowa tu si Musa songon on:\n23:10 Paboa ma tu halak Israel jala dohononmu ma tu nasida: Ia dung sahat hamu tu tano, silehononku tu hamu, jala sanga hamu manggotil gogona i, ingkon boanonmuna ma tibalan parjolo sian patumonaanmuna i tu malim.\n23:11 Ingkon malim i muse manatingnating tibalan i di adopan ni Jahowa, asa dapotan asi ni roha hamu; alai marsogotna i pe dung ari Sabbat ingkon tatingan ni malim i.\n23:12 Jala di ari panatingnatinganmuna di tibalan i, ingkon pelehononmuna sada anak ni birubiru na so martihas na marumur sataon bahen pelean situtungon di Jahowa.\n23:13 Rap dohot peleanna sipanganon: Dua parpuluan itak na lamot na nidogil dohot miak bahen pelean situtungon, uap na hushus di Jahowa, tole dohot sada pelean siinumon sian anggur saparopat hin.\n23:14 Jala ndang jadi panganonmuna sagusagu manang tipatipa manang dahanon na niitak sahat ro di ari pamboanmuna di pelean tu Debatamuna; i ma uhum na hot salelenglelengna di pinomparmuna di sandok ingananmuna i.\n23:15 Dung i ingkon bilangonmuna ma olat ni ari dung Sabbat i, olat ni ari pamboanmuna tahe di tibalan tatingan pitu ari Sabbat boho.\n23:16 Sahat ro di ari dung salpu ari Sabbat papituhon i, boho limapulu ari bilanganmuna, asa pelehononmuna sada pelean sipanganon na imbaru di Jahowa.\n23:17 Ingkon boanonmuna tahe sian ingananmuna be dua sagusagu bahen pelean tatingan, sian dua parpuluan itak na lamot na niasoman, na minasak bahen patumonaan di Jahowa.\n23:18 Jala ingkon pelehononmuna dongan ni sagusagu i pitu anak ni birubiru, angka na so martihas na marumur sataon dohot sada lombu na bajar dohot dua birubiru tunggal; luhutna i ingkon gabe pelean situtungon di Jahowa rap dohot peleanna sipanganon dohot siinumon, bahen pelean situtungon, uap na hushus di Jahowa.\n23:19 Ingkon pelehononmuna huhut sada hambing tunggal bahen pelean pardosaan dohot dua anak ni birubiru na marumur sataon, bahen pelean hamauliateon.\n23:20 Ingkon tatingon ni malim ma angka i rap dohot sagusagu patumonaan bahen pelean tatingan di adopan ni Jahowa rap dohot anak ni birubiru na dua i; ingkon badia di Jahowa ma i jala jambar ni malim.\n23:21 Ingkon tingtingkononmuna do ari na sasada i, ingkon ari parluhutan na badia do i di hamu; nanggo sada ulaon ariari ndang jadi ulahononmuna disi; patik na hot salelenglelengna ma i di pinomparmuna di saluhut ingananmuna i.\n23:22 Molo digotil hamu parbue ni tanomuna, ndang jadi suda gotilonmuna duru ni haumamu, jala ndang jadi suda jomputonmu na marpisikpisik di panabianmuna, ingkon tinggalhononmu do i di halak na pogos dohot di halak dagang; ai Ahu do Jahowa, Debatamuna i.\n23:23 Dung i ro muse hata ni Jahowa tu si Musa songon on:\n23:24 Paboa ma tu halak Israel songon on: Di bulan sipaha pitu di artia, ingkon marari raya paradianan hamu disi, ari parningotan di parsaruneon, ari parluhutan na badia.\n23:25 Nanggo sada ulaon ariari ndang jadi ulahononmuna disi, ingkon pelehononmuna do sada pelean situtungon di Jahowa.\n23:26 Dung i ro muse hata ni Jahowa tu si Musa songon on:\n23:27 Tole di ari sampulu di bulan sipaha pitu i, i ma ari raya pardengganan, i ma ari parluhutan na badia di hamu, ingkon paunduhonmuna rohamuna disi dohot mamelehon sada pelean situtungon di Jahowa.\n23:28 Nanggo sada ulaon ndang jadi ulahononmuna di ari na sasada i, ai ari raya pardengganan do i mambahen pardengganan di hamu di adopan ni Jahowa, Debatamuna i.\n23:29 Ai manang ise na so paunduk rohana di ari na sasada i, ingkon siaphononhon do i sian tongatonga ni bangsona.\n23:30 Jala manang ise na mangula nanggo sada ulaon di ari na sasada i, ingkon Ahu mangago halak sisongon i sian tongatonga ni bangsona.\n23:31 Nanggo sada ulaon ndang jadi ulahononmuna disi; ingkon patik na hot salelenglelengna ma i di saluhut pinomparmuna di saluhut ingananmuna i.\n23:32 Ingkon ari Sabbat paradianan ma i di hamu, jala ingkon paunduhonmuna rohamuna di ari sia di bulan na sasada i mareak bodari; ingkon sian bodari sahat tu bodari marsogotna i hamu maradian di ari Sabbatmu.\n23:33 Dung i ro muse hata ni Jahowa tu si Musa songon on:\n23:34 Paboa ma tu halak Israel songon on: Di ari sampulu lima di bulan sipaha pitu, disi ma ari raya parlapelapean di Jahowa, pitu ari lelengna.\n23:35 Di ari parjolo do ari parluhutan na badia; nanggo sada ulaon ariari ndang jadi ulahononmuna disi.\n23:36 Ingkon pitu ari padodot hamu mamelehon pelean situtungon di Jahowa; tole paualuarihon, ingkon ari parluhutan na badia di hamu, jala pelehononmuna pelean situtungon di Jahowa, i ma mata ni ari raya i, nanggo sada ulaon ariari ndang jadi ulahononmuna disi.\n23:37 I ma angka ari raya di Jahowa, ingkon tingtingkononmuna do i bahen ari parluhutan na badia laho mamelehon tu Jahowa angka pelean api, pelean situtungon, pelean sipanganon, pelean sipotongon dohot pelean siinumon, ganup di arina be.\n23:38 So padohot angka ari Sabbat di Jahowa jala so padohot angka silehonlehonmuna dohot bagabagamuna dohot sude silehonlehonmuna sian lomo ni rohamuna, angka na nilehonmuna tu Jahowa.\n23:39 Dibahen i di ari sampulu lima di bulan sipaha pitu, ia dung dipapungu hamu gogo ni tano i, ingkon bahenonmuna ari raya i di Jahowa, pitu ari lelengna; di ari parjolo do ari paradianan, di ari paualuhon i pe ingkon ari paradianan do.\n23:40 Jala ingkon buatonmuna di hamu di ari parjolo parbue ni hau angka na denggan, angka bulung ni harambir, angka dangka ni hau na rugun, angka ampolu, jala marlas ni roha hamu di adopan ni Jahowa, Debatamuna i, pitu ari lelengna.\n23:41 Ingkon bahenonmuna ari raya i di Jahowa pitu ari lelengna di bagasan sataon; patik na hot salelenglelengna ma i di pinomparmuna; di bulan sipaha pitu ingkon marari raya hamu.\n23:42 Ingkon pitu ari lelengna hamu maringan di bagasan angka parlapelapean; nasa na tubu di halak Israel, ingkon maringan di bagasan angka undungundung.\n23:43 Asa tung diboto pinomparmuna, paboa Ahu mambahen halak Israel maringanan di bagasan angka undungundung, uju Ahu manogihon nasida ruar sian tano Misir; ai Ahu do Jahowa, Debatamuna i.\n23:44 Dung i dipaboa si Musa ma tu halak Israel angka ari raya ni Jahowa.


IV MUSA 30 - BIBLE & BUKU ENDE ONLINE\n30:1 Dung i dipatolhas si Musa ma tu halak Israel saluhut naung tinonahon ni Jahowa tu ibana.\n30:2 Dung i ro ma hata ni Musa tu angka induk ni halak Israel marmargamarga, ninna ma: On do hata naung tinonahon ni Jahowa:\n30:3 Tung sura naung marbagabaga sahalak tu Jahowa manang marjanji, pola naung manolon ibana ingkon oromon ni rohana manang aha, na so tupa ubaonna hatana, ingkon hombar tu saluhut na ruar sian pamanganna bahenonna.\n30:4 Alai tung sura sada parompuan marbagabaga tu Jahowa, manang marjanji, ingkon oromon ni rohana manang aha tagan namarbaju dope di jabu ni amana.\n30:5 Hape tarbege ma bagabagana manang janjina taringot tu sioromon ni rohana i tu amana, laos dihasiphon amana i, ingkon hot ingotonna nasa bagabagana dohot nasa janjina taringot tu sioromon ni rohana i.\n30:6 Alai molo pintor mangunangi amana i di ari dung dibege nasa bagabagana manang janjina taringot tu sioromon ni rohana i, ndang jadi hot ingotonna; marpamuati dohot roha ni Jahowa di nasida, ala mangunangi amana i di nasida.\n30:7 Alai tung sura naung mardongan saripe nasida, hape marutang bagabaga manang tarsor pamanganna marjanji taringot tu sioromon ni rohana i.\n30:8 Jala dibege sinondukna i do nian, molo laos dihasiphon do i di ari uju binegena i, ingkon hot do ingotonna bagabagana dohot janjina taringot tu sioromon ni rohana i.\n30:9 Alai molo mangunangi sinondukna i di nasida di ari dung dibege, gabe sinondukna i mansoadahon bagabagana hian manang janji naung tarsor sian pamanganna taringot tu sioromon ni rohana i, jadi marpangulahi ma roha ni Jahowa mida nasida.\n30:10 Alai anggo bagabaga ni sada parompuan na mabalu manang naung binolongkon, nasa naung jinanjihonna taringot tu sioromon ni rohana, ingkon hot do ingotonna.\n30:11 Alai tung sura di bagasan jabu ni sinondukna dope ibana marbagabaga manang marjanji, pola marsumpa taringot tu sioromon ni rohana i.\n30:12 Jala dibege sinondukna do i nian, laos dihasiphon ndang diorai nasida, ingkon hot ingoton nasa bagabagana dohot nasa janji naung jinanjihonna taringot tu sioromon ni rohana.\n30:13 Alai molo disoadahon sinondukna do i di ari dung binegena, nasa naung ruar sian pamanganna, nang bagabagana, nang janjina taringot tu sioromon ni rohana i, ndang jadi hot ingotonna, ala naung disoadahon sinondukna i do i, jala marpangulahi roha ni Jahowa mida nasida.\n30:14 Nasa bagabaga tahe dohot nasa sumpa taringot tu sioromon laho paundukkon roha, tarbahen sinondukna do pahothon, tarbahen sinondukna huhut mansoadahon.\n30:15 Alai molo tongtong sip sinondukna i sian na sadari tu ari muse, na pahothon do ibana di saluhut bagabagana dohot di saluhut janjina taringot tu sioromonnai; hot ma tutu ingoton angka i, ala na sipi ibana di ari dung binegena i.\n30:16 Alai tung sura naeng soadahononna angka i dung binegena i, ingkon manginona tu ibana do hajahatonna i.\n30:17 I ma angka uhum na tinonahon ni Jahowa tu si Musa taringot tu baoa martimbangkon jolma; taringot tu amaama martimbangkon boruna saleleng namarbaju dope di bagasan jabu ni amana.


1Pe 4 | `SLL | STEP | Ena Kraist gaung gul ingwo meri na iralga ta mamia di pire wara kere oli pio. Inanga yali tal nigi dongwo hon olkinanga pangwo ipire kul pirikio.\nNan ha maing hol wanaminga gul inaminga ha\n1 Ena Kraist gaung gul ingwo meri na iralga ta mamia di pire wara kere oli pio. Inanga yali tal nigi dongwo hon olkinanga pangwo ipire kul pirikio. 2 Gul inga ipire omaga monga haung i, God nin ol wanana di pungwo meri ware, tal nigi dongwo olala di pire yon inaning girangwo i pir tekio. 3 Homa haung gobari weni hana ya mongwo hobi ol wangwo meri ware pir tenia. Pir tenga i, memini yu pamia, yal al moni moni wou sinio, te al wou sirala dire yon inaning girimio, te spak ol wanio, homena ire, nir bia ire dire, miki weni ne go dalinio, te talhan tau yong bai enga i, God moma di pire guman tere hau algi ya bole maa e tenua. 4 Yu ol wanga i para wai simia, hana ya mongwo hobi hon onana dire kraun simba, ni nona panga haung yalhobi ganulun dire nigi de pire gaun ha simua. 5 Simba, God ari gongwo hon mongwo hobi kina ha hol ol tere ebir sinamia, ni kraun sungwo hobi tal ol wangwo maing God di tibi ol tenangwo pamua. 6 Pangwo ipire Kraist gol na tere pring pangwo i, bigi si na tongwo ha i, homa gongwo hobi hon mongwo haung, God yalhobi mongwo bani pire, ari momia ha hol ire gaung gonangwo pamba, nomani God kwia mongwo meri monama dire di tibi ol tomua.\nKraist gamahobo God to bir hole na tongwo i ire ol wanangwo ha\n7 God ganba bani honagi ol na tongwo i pa dinangwo haung mala umia. Ungwo ipire God sirin bol te molala di pire du nomani paikire nomani si pir tere tere molo. 8 Monanga wai pamba, ari hobi yon milni tenanga, tal gogo ol ni tenangwo, tamamia di pinanga wai weni pamua. 9 Yisas gamahobo ta unangwo ni kina pana gale monanga, tolo ware omin pege dire yon ki ha ditekio. 10 Ni yal tan tani God honagi onana dire pirari pare nomani wai ni tongwo inga i gogo gogo wakire, enin hobi u wai nama dire honagi ol to. 11 Ha maing di tibi ol tenana dire nomani tongwo inga hobi, God nin ha di tibi ol to. Te tau awai honagi onana dire God nomani tongwo inga hobi, Yisas Kraist ol wai ol tomia ari hobi God hang awala ganama dire wara kere awai honagi ol te i pio. Te Kraist iwe, nomani ire yulang ire dire, ya di panangwo bani panangwo hobang momia. Ha weni pamua.\nKraist gul ingwo i nan para wama dire inaminga ha\n12 Enambi hobo, Kraist pir tenga i ni nimni mon mo, molkin mo, suang i harala dire tal oun weni dongwo u ni au sungure gul bir inia, tal olale dire nomani si gogo dalkio. 13 Ol ni tongwo iwe, Kraist gul ingwo meri wa ma dire inia, tamamia dire gun ere molo. Monanga Kraist talhan para weni hobang mongwo maing i tibi olangwo haung, yon horega onangure wai pire gun enanua. 14 Ni Kraist gamahobo monga ipire yal ta nigi de pir ni tere gaun ha sinangwo gun ere molo. God Kwiang ni yon wu bilkinangwo gaun ha si ni tekinamba, gaun ha si ni tomia God Kwiang yon wu bungwo ipire gun ere molo. 15 Ni yal ta ari si gon mo, kuni nen mo, gabman Lo isusu olin mo, yal ta hang pangure a nere ol wangwo tali hawai teri kule ol wan mo, ol wanga i ware gul inga i nin hani pamia gai gonanga pamua. 16 Panba, ni Kraist gamahobo monga i mole gul inanga tamamia dire gai ta golkio. Golkire ni Kraist hang dal aire e ni tomia God maa e to.\n17 Ena God ari talhan para weni ebir si tere ha hol ol tenangwo haung, mala umia, God gamahobo mominga hobi homa ol na tenangwo pamua. Pamba, Kraist gol na tere ol wai ol tongwo ha pir tekungwo hobi, emgi tal tane ol tename? Oun weni dongwo ol tenangwo pamua. 18 Pangwo ipire ha maing buku yu di emia,\n“Amane mole tal dime dire ol wangwo hobi God sigare kul tere aki di tenangwo oun domia, tal nigi dongwo ol ware God memini pangwo meri wine olkungwo hobi tal oname?” a\n19 Yu ongwo ipire gul ingwo hobi God nin nomani si pungwo meri inangwo, yalhobi nigi de pire nomani gogo sikinangwo pamua. God nin na ere aki di ni teralua dire ana kere engwo meri nima nama di pinangwo pamua.


I MUSA 22 - BIBLE & BUKU ENDE ONLINE\n22:8 Jadi ninna si Abraham ma: Sai pilliton ni Debata di Ibana sada birubiru bahen pelean situtungon, ale anaha. Jadi rap mardalan ma nasida na dua i.\n22:13 Jadi manaili ma si Abraham, gabe diida ma birubiru tunggal sada di pudina, rais tandukna di dangka dupang ni hau metmet; jadi laho ma si Abraham dibuat ma birubiru tunggal i, jala dipelehon bahen pelean situtungon, singkat ni anakna i.\n22:14 Dung i dibahen si Abraham ma goar ni pamelean i: Jahowa Jireh (Jahowa manatap); ala ni didok halak rasirasa nuaeng: Di dolok ni Jahowa tataponna.\n22:15 Dung i dijou suruan ni Jahowa ma si Abraham paduahalihon sian banua ginjang.\n22:16 Didok ma: Nunga pola huuarihon diringku, ninna Jahowa, ala dibahen ho songon i, jala ndang diolani ho anakmu na sasada i:\n22:17 Sai pasupasuonku ma ho, jala patoroponku situtu pinomparmu, sobokkon bintang angka na di langit, jala sobokkon rihit, angka na di topi ni laut, jala teanon ni pinomparmu sogot huta ni angka musuna.\n22:18 Jala martua sogot saluhut bangso ni tano on marhitehite pinomparmu, ala ditangihon ho soarangku.\n22:19 Dung i mulak ma si Abraham tu angka naposona, jadi borhat ma nasida, asa tampak laho tu Berseba, ai maringan di Berseba do si Abraham.\n22:20 Jadi dung salpu angka jamita ondeng, ro ma barita mandok tu si Abraham: Ida ma, nunga tubuan anak dohot si Milka di si Nahor, anggim i.\n22:21 Si Us, buhabajuna dohot si Bus anggina i dohot si Kemuel, ompu ni halak Ram.\n22:22 Dohot si Kesed dohot si Haso dohot si Pildas dohot si Jidlap dohot si Betuel.\n22:23 Alai anggo si Betuel tumubuhon si Rebekka. Na ualu halak i do ditubuhon si Milka di si Nahor, anggi ni si Abraham i.\n22:24 Dohot hatobanna, pinarjolmana i, na margoar si Reuma do tubuan anak: Si Teba, Gaham, Tahas dohot Maaka.


II KRONIKA 8 - BIBLE & BUKU ENDE ONLINE\n8:1 Jadi dung salpu na duapulu taon lelengna raja Salomo paulihon joro ni Jahowa dohot bagasna sandiri.\n8:2 Dipagonting si Salomo huhut huta angka na pinaulak ni si Hiram tu si Salomo, jala disagihon halak Israel maringan disi.\n8:3 Dung i borhat ma si Salomo tu Hamat-Zoba jala dipapatu do i.\n8:4 Dung i dipagonting ibana ma huta Tamar di halongonan, ro di sude huta parpeopan arta, angka na pinagontingna di Hamat.\n8:5 Dipagonting muse Bethoron julu dohot Bethoron jae, asa gabe huta na gonting situtu, marparik, marpargumbangan dohot marransangransang.\n8:6 Tole muse Baalat dohot sude huta parpeopan arta, angka na di si Salomo, ro di sude huta inganan ni hureta porang dohot sude huta inganan ni jolma parsihundul dohot nasa esehesek ni si Salomo, na hinalomohon ni rohana naeng paulionna di Jerusalem, di Libanon dohot di sandok tano ginomgomanna i.\n8:7 Anggo saluhut halak situan na torop i na tinggal sian halak Het i, Amori, Perisi, Hevi dohot Jebusi, angka na so sian halak Israel.\n8:8 Pinomparnasida i tahe, angka na tinggal sian pudinasida di tano i, angka na so nirendephon ni halak Israel, angka i ma hona rodi dibahen si Salomo rasirasa sadarion.\n8:9 Alai anggo sian halak Israel ndang adong nanggo sahalak hona ulaon rodi dibahen si Salomo; ingkon gabe jolma parmusu nasida, gabe induk ni angka ulubalangna dohot induk ni angka huretana porang ro di angka jolma parsihundul.\n8:10 Jala on do induk angka na pinabangkit mamatamatahon ulaon na nidokkon ni raja Salomo, dua ratus limapulu halak toropna.\n8:11 Dung i didokkon si Salomo ma boanon nangkok boru ni si Firaun sian huta ni si Daud tu jabu naung pinaulina di nasida, ai ninna do: Ndang jadi maringan jolmangku di bagasan jabu ni si Daud, raja ni Israel, ai badia do angka inganan i, ala naung masuk tusi poti ni Jahowa.\n8:12 Olat ni ma si Salomo mamelehon angka pelean situtungon tu Jahowa di atas langgatan ni Jahowa, na pinajongjongna di adopan ni emper i.\n8:13 Ganup di arina be dipelehon hombar tu tona ni si Musa, di angka ari Sabbat, di poltak ni bulan, di angka ari raya naung binuhul, tolu hali di bagasan sataon, i ma di ari raya sagusagu na so niasoman, tole ari raya sisaminggu dohot di ari raya parlapelapean.\n8:14 Dung i didokkon rajai ma jongjong angka malim marguru tu gansina mangaradoti tohonanna, hombar tu uhum na binahen ni si Daud, amana i, tole halak Lepi mangaradoti tohonanna laho mamujimuji Debata dohot marhalado di adopan ni angka malim i, ganup di arina be; tole angka sijaga bahal marningot gansina be di ganup bahal; ai songon i do parenta ni si Daud, halak ni Debata.\n8:15 Jala ndang adong nanggo sahalak na mangalaosi tona ni rajai taringot tu angka malim dohot halak Lepi dohot taringot tu sude hata dohot arta.\n8:16 Jadi sun ma dipadiri saluhut ulaon ni si Salomo sahat ro di ari haoojak ni joro ni Jahowa, sahat ro di sunna tahe. Jadi sun ma tutu joro ni Jahowa.\n8:17 Uju i ma laho si Salomo tu Esion Geber dohot tu Elat na di topi laut di bagasan tano Edom.\n8:18 Dung i ditongos si Hiram ma tu ibana angka kopal marhite sian naposona dohot naposo angka na somal marlayar di laut. Jadi marlayar ma nasida rap dohot naposo ni si Salomo tu Opir, jala diboan sian i sere opat ratus limapulu talenta godangna jala diboan do i tu raja Salomo.


Jeremia 22 | Alkitab TOBA\n← Jeremia 23\nJeremia 21 →\n22:1 Boti hata ni Jahowa: Tuat ma ho tu bagas ni raja sian Juda, jala hatahon ma disi hata on.\n22:2 Dohononmu ma: Tangihon ma hata ni Jahowa, ale raja ni Juda, na hundul di atas habangsa ni si Daud, ho dohot angka naposom dohot na nirajaanmu angka na bongot tu angka harbangan on.\n22:3 Boti hata ni Jahowa: Radoti hamu ma uhum dohot hatigoran, jala palua hamu na tarsamun i sian tangan ni halak pangarupa; jala unang mangarupa hamu manang mambahen gogo tu halak dagang, tu na tading di lampin dohot tu na mabalu, jala unang durushon hamu mudar na so marpipot di inganan on.\n22:4 Ai molo diradoti hamu hata ondeng, sai adong do masuk tu pintupintu ni bagasan raja angka na marhabangsa di habangsa ni si Daud, angka na marsihundul di hureta dohot di hoda, nang ibana, nang angka naposona dohot na nirajaanna.\n22:5 Alai molo so ditangihon hamu angka hata on, nunga pola maruari ahu tu diringku, ninna Jahowa, ingkon gabe halongonan bagas on.\n22:6 Ai songon on do hata ni Jahowa taringot tu bagas ni raja sian Juda: Gilead do ho nian di ahu, ale punsu ni Libanon! Ingkon gabe halongonan do ho bahenonku, gabe huta angka na so marpangisi.\n22:7 Jala ahu padirihon dompak ho angka jolma pangago mangalo ho, ganup mardongan sinjata, nasida manaba hau ares angka na pinillitmu jala manimpalhon tu bagasan api.\n22:8 Jala torop bangso mamolus sian lambung ni huta on, jala didok be ganup tu donganna: Boasa tung songon i bahenon ni Jahowa tu huta on na sai bolon?\n22:9 Jadi dohononnasida ma: Ala na tinadingkonnasida padan tu Jahowa, Debatanasida i, jala marsomba tu angka debata sileban huhut mangoloi nasida.\n22:10 Unang tatangisi hamu na mate, jala unang andungi hamu ibana; tumatangis ma hamu tagonan taringot tu ibana na laho tarbuang, ai ndang tagamon mulak be ibana, jala ndang idaonna be tano hatubuanna.\n22:11 Ai boti hata ni Jahowa taringot tu si Sallum, anak ni si Josia, raja sian Juda, na mangarajai singkat ni si Josia amana i, na ruar sian inganan on: Ndang tagamon mulak be ibana tusi.\n22:12 Ingkon laos di habuanganna i ibana mate, jala ndang be idaonna tano on.\n22:13 Marjea ma manang ise na pauli bagasna so marhitehite hatigoran dohot bonggarbonggarna so marhitehite uhum, sibolongbolong ulaon ni donganna dibahen, jala ndang dilehon upa ni ulaonna.\n22:14 Lam ninna muse dope: Paulionku ma di ahu sada bagas na bolon, marbonggarbonggar paranginanginan; dibahen huhut angka pandiloan jala dilampis dohot hau ares, jala salenggam sampangna dibahen.\n22:15 Tung tagamon ma ho raja, ala manengahon hau ares ho? Ia amam, ndang mangan manang minum huroha, huhut mangkajongjongkon uhum dohot hatigoran, jadi sonang ma dihilala uju i?\n22:16 Pasintong uhum ibana tu na parir dohot tu na pogos, jadi sonang ibana; ndai do parbue ni parbinotoan di ahu? ninna Jahowa.\n22:17 Alai anggo matam dohot roham, holan laho tu labam do dohot laho mangusehon mudar na so marpipot, huhut mangarupa dohot mambahen uhum gogo.\n22:18 Dibahen i songon on hata ni Jahowa dompak si Joiakim, anak ni si Josia, raja sian Juda, ndang tagamon andungkonon ni halak ibana mandok: Oe hahang, oe ito! Ndang tagamon andungkononna ibana mandok: Oe ale tuan! Manang oe ale rajanami!\n22:19 Ingkon tanomonna ibana songon halode, saratonna jala timpalhononna ibana dao sian angka bahal ni Jerusalem.\n22:20 Nangkok ma ho tu Libanon jala joujou, pangiar ma soaram di Basan jala joujou, ma ho sian Abarim, ai nunga pesan saluhut angka pedanmu.\n22:21 Nunga hupalumba ho hian uju di hasonanganmu, alai nimmu do: Ndang olo ahu manangihon. I do antong dalanmu sian haposoonmu, matua so ditangihon ho soarangku.\n22:22 Saluhut angka siparmahan ho, purpurhonon ni alogo do, jala saluhut pedanmu ingkon tarboan tu habuangan; jadi maila jala tarurak situtu ma ho disi ala ni saluhut hajahatonmu.\n22:23 Ho ale na hundul di atas ni Libanon! Jala na marasar di angka hau ares! Tung songon dia ma orongorongmu, molo ro tu ho rian, songon boruboru na mangae posoposo.\n22:24 Songon tutuna ahu mangolu, ninna Jahowa, tung sura pe si Konia, anak ni si Joiakim, raja sian Juda, gabe tintin sahap di tanganku siamun, sai na umpatonku do ho sian i.\n22:25 Jala pasahatonku ma ho tu tangan ni angka na paburuburu hosam, dohot tu tangan ni angka na hinabiaranmu na sai laon, dohot tu tangan ni si Nebukadnesar, raja sian Babel, dohot tu tangan ni halak Kasdim.\n22:26 Jala ahu mangareongkon ho dohot inangmu, na tumubuhon ho tu tano na asing, na so hatubuanmuna, laos mate disi ma hamu.\n22:27 Alai anggo tu tano, na hinalungunhon ni rohanasida naeng mulak tusi, ndang tagamon mulak nasida tusi.\n22:28 Tung guriguri na matapor jala na lea do halak si Konia? Manang tung ulaula na so hinalomohon do ibana? Boasa tung direongkon ibana ro di pinomparna, jala ambolong nasida tu tano na so tinandanasida i?\n22:29 O tano, tano, tangihon ma hata ni Jahowa!\n22:30 Boti hata ni Jahowa: Surathon ma baoa on, so marpinompar; baoa na so mardohar saleleng mangolu; ai ndang tagamon manjadi sian pinomparna nanggo sahalak marhabangsa di habangsa ni si Daud manang mangarajai di Juda tu joloan on.


PSALMEN 141 - BIBLE & BUKU ENDE ONLINE\n141:1 Ende sian si Daud. Ale Jahowa, Ho do na hupajoujou, halaputi ma mandapothon ahu, sai tangi ma soarangki, molo joujou ahu tu Ho!\n141:2 Sai martimpul ma tangiangku bahen daupa di jolom, panindang ni tanganku bahen pelean sipanganon bodari.\n141:3 Sai bahen ma siramoti pamanganku, ale Jahowa, sai jagai ma pintu ni angka bibirhu!\n141:4 Unang loas rohangku manimbil paihuthon parkaro na jat, laho marpangalahohon angka pambahenan di hajahaton rap dohot baoa angka siulahon hajahaton, jala unang tung mangapian ahu naeng mandai panganon pangomoannasida i.\n141:5 Denggan tahe dilinsingi partigor i ahu, asi ni roha do i, diajar pe ahu, miak tu ulu do i, sai unang ma diupirhon ulungku antong, ai tong do tangiangki alo ni hajahatonnasida i.\n141:6 Ditunggalingkon do angka panguhumnasida tu dorpi ni batu hopit, jadi nunga dibege nasida hatangku angka na dampor i.\n141:7 Songon paninggala na mamunggari tano i, angka maraburan holiholinta ro di baba ni banua toru.\n141:8 Ai tu Ho do, ale Jahowa, Tuhanku, manaili matangku, marhaposan tu Ho do ahu: Unang tung durushon hosangki!\n141:9 Sai ramoti ma ahu sian angka mata ni jorgong, na tinaonnasida padapot ahu, dohot sian angka rambang ni angka siulahon hajahaton!\n141:10 Sai madabu ma angka parjahat i tubagasan jorgongna be, malua boti ma ianggo ahu.


II Raja-raja 18 | Alkitab TOBA\n← II Raja-raja 19\nII Raja-raja 17 →\nAugust 19, 2008 · 22:12\n18:1 Patolutaonhon dung gabe raja sian Israel si Hosea, anak ni si Ela, bangkit raja sian Juda ma si Hiskia, anak ni si Ahas.\n18:2 Marumur duapulu lima taon ibana di na bangkit raja; jala duapulu sia taon lelengna ibana mangarajai di Jerusalem; ia goar ni inana, i ma si Abia, boru ni si Sakaria.\n18:3 Jala diulahon ibana do lomo ni roha ni Jahowa, sandok songon na binahen ni si Daud, ompuna i.\n18:4 Dilohai ibana huhut angka tambak jala dibolai angka ganaganaan, jala dipansingkon angka sombaon Asera, jala dirosahi ulok tombaga na binahen ni si Musa; ai rasirasa tingki uju i, sai manutungi daupa halak Israel tusi, jala digoar do i Nehustan.\n18:5 Marhaposan tu Jahowa, Debata ni Israel do ibana, jala sian nasa raja di Juda angka na umpudi sian ibana, ndang adong tudoshon ibana marroha, nang sian angka raja na jumolo sian ibana.\n18:6 Sai marsilohot do rohana tu Jahowa, ndang dipasurut rohana sian Ibana jala diradoti tonana, angka na tinonahon ni Jahowa tu si Musa.\n18:7 Dibahen i, sai didongani Jahowa do ibana, manang tudia pe ibana mangalangka, sai na manjadi do i. Laos mamulik ibana huhut sian raja di Assur, ndang be mangunduk tusi.\n18:8 Dipapatu ibana huhut halak Palistim sahat ro di Gaza dohot partalpahannasida, olat ni tungkup parhalan sahat ro di huta na gonting.\n18:9 Paopattaonhon dung gabe raja si Hiskia, i ma taon papituhon dung gabe raja sian Israel si Hosea, anak ni si Ela, nangkok ma si Salmanaser, raja sian Assur marporang dompak Samaria, jala ditungkum do i.\n18:10 Jala ditaban do i dung salpu tolu taon, i ma paonomtaonhon hinarajahon ni si Hiskia jala pasiataonhon hinarajahon ni si Hosea, raja sian Israel, disi ma tartaban Samaria.\n18:11 Jala dibuangkon raja sian Assur do halak Israel tu Assur, jala didokkon nasida maringan di Hala dohot di Habor martopihon batang aek Gozan dohot tu angka huta ni halak Madai.\n18:12 Ala na so tinangihonnasida soara ni Jahowa, Debatanasida i, jala dilaosi nasida padan binahenna i dohot sude na tinonahon ni si Musa, naposo ni Jahowa; ndang ditangihon nasida jala ndang diulahon.\n18:13 Alai pasampuluopattaonhon dung gabe raja si Hiskia, nangkok ma si Sanherib, raja sian Assur, marporang dompak sude huta ni Juda angka na gonting i, jala dipapatu do i.\n18:14 Dung i disuru si Hiskia, raja sian Juda ma suruanna tu Lakis manopot raja sian Assur mandok tu ibana: Nunga mardosa ahu; sai sumurut ma ho sian ahu, manang sadia pe ampehononmu tu ahu jomba bahal, sai gararonku do i. Jadi diampehon raja sian Assur ma tu si Hiskia, raja sian Juda, tolu ratus talenta perak dohot tolupulu talenta sere.\n18:15 Jadi dilehon si Hiskia ma sandok perak na jumpang di bagasan joro ni Jahowa dohot di bagasan bilut parpeopan arta di bagas ni rajai.\n18:16 Di tingki uju i ma dilongkangi si Hiskia, raja sian Juda, nasa sere sian pintu ni joro ni Jahowa dohot sian tiang angka na nilampisanna sandiri, jala dilehon do i tu raja sian Assur.\n18:17 Hape lam disuru raja sian Assur do si Tartan dohot si Rabsaris dohot si Rabsake mardongan parangan mansai torop sian Lakis tu Jerusalem manopot raja Hiskia. Jadi nangkok ma nasida; dung sahat nasida tu Jerusalem, mangulon ma nasida mardonokkon halian aek ni ambar parjulu i, na di lambung dalan na bolon ni ladang panunsian.\n18:18 Dung i joujou ma nasida tu rajai. Jadi ruar ma manopot nasida si Eliakim, anak ni si Hilkia, siramoti bagas i dohot si Sebna, juaratulis i dohot si Joa, anak ni si Asap, panuturi i.\n18:19 Dung i didok si Rabsake ma tu nasida: Ua paboa hamu ma tu si Hiskia: Songon on do hata ni raja na bolon, raja sian Assur: Tung aha ma pangatauan, na pinangasahonmu?\n18:20 Nimmu do: Hatahata ni bibir sambing do i, adong dope tahi dohot hahuasoon tu hamusuon. On pe, tung tu ise ma ho marhaposan, umbahen tung hum roham naeng marbalik sian ahu?\n18:21 Ida ma, rupa marhaposan do ho tu tolong na marosak on, i ma Misir, manang ise jolma na martungkothon ibana, tombukonna do tanganna. Songon i do si Firaun, raja sian Misir tu sude jolma na marhaposan tu ibana.\n18:22 Alai tung sura naeng dohononmuna tu ahu: Marhaposan tu Jahowa, Debatanami do hami! Nda Ibana do nampuna sombaon dohot langgatan, angka na niloha ni si Hiskia, jala didok do tu Juda dohot tu Jerusalem: Di adopan ni langgatanon do hamu marsomba di Jerusalem.\n18:23 On pe, ua martaru ma ho dohot tuanku, raja sian Assur, asa hulehon tu ho dua ribu hoda, manang tuk ma tarlehon ho jolma na mangkunduli?\n18:24 Tung beha ma panahanmu mangalo nanggo bohi ni sahalak partogi sian angka naposo apala na ummetmet ni tuanku? Hape tung marhaposan do ho tu Misir, ala hureta dohot ala angka jolma parsihundul.\n18:25 On pe, dirimpu ho na so mangasahon Jahowa ahu laho nangkok tu tano on asa husiaphon? Jahowa do tahe naung mandok tu ahu: Nangkok ma ho tu tano on jala siaphon ma i!\n18:26 Dung i ninna si Eliakim, anak ni si Hilkia dohot si Sebna dohot si Joa ma tu si Rabsake: Ua hata Ram ma dok tu hami angka naposomon, ai huantusi hami do i, jala unang dok hata Jahudi tu hami di adopan ni situan na torop, na di atas parik.\n18:27 Alai ninna si Rabsake ma tu nasida: Tung tu tuanmu huroha dohot tu ho disuru tuanku ahu mandok angka hata on? Nda huhut do tu baoa angka na hundul di atas parik, angka na manganhon ginagatnasida dohot manginum teposnasida rap dohot hamu?\n18:28 Jadi hehe ma si Rabsake dipangiar ma soarana mandok di hata Jahudi: Tangihon hamu ma hata ni raja na bolon, raja sian Assur!\n18:29 Songon on do hata ni rajai: Unang olo hamu paotootoon ni si Hiskia, ai ndang tarbahen ibana paluahon hamu sian tanganna.\n18:30 Jala unang olo hamu paposon ni si Hiskia mangasahon Jahowa mandok: Sai na paluaon ni Jahowa do hita, ndang tagamon pasahatonna huta on tu bagasan tangan ni raja sian Assur.\n18:31 Unang tangihon hamu hata ni si Hiskia, ai songon on do hata ni raja sian Assur: Lehon hamu ma jomba bahal tu ahu, jala ruar hamu mandapothon ahu, asa ganup hamu mangan sian hau anggurna dohot sian hau antajauna, jala minum tapian ganup sian sumurna.\n18:32 Paima ro ahu jala hualap hamu tu tano na songon tanomuna i, tu tano hatubuan ni eme dohot anggur, tu tano na lobian di roti dohot di porlak anggur, tu tano na lobian di hau jetun dohot di situak ni loba, asa laos mangolu hamu jala unang mate. Sai unang tangihon hamu hata ni si Hiskia, ai na paotootohon hamu do ibana molo didok: Sai paluaon ni Jahowa do hita.\n18:33 Atehe, nunga tung dipalua debata ni angka bangso parbegu ganup luatna be, sian tangan ni raja sian Assur?\n18:34 Didia do nuaeng angka debata sian Hemat dohot sian Arpad? Didia do angka debata sian Separwaim, Hena dohot Iwa? Tung adong ma na paluahon Samaria sian tanganku?\n18:35 Tung ise ma sian sude debata ni angka luat ondeng na tuk paluahon tanonasida sian tanganku, umbahen muba huroha ia Jerusalem paluaon ni Jahowa sian tanganku?\n18:36 Jadi sip be ma situan na torop i, jala ndang adong na mangalusi ibana nanggo sandok, ai songon i do tona ni rajai: Unang alusi hamu ibana!\n18:37 Dung i ro ma si Eliakim, anak ni si Hilkia, panahatan ni bagas i dohot si Sebna, juaratulis i dohot si Joa, anak ni si Asap panuturi i manopot si Hiskia, marulos na maribak, laho paboahon tu ibana angka hata ni si Rabsake.


DENVER 5 2251-09-14\nL '3 &4 &. THEN4'OFL 5 BLKI\n\_ 9 ~e 1~5 580 2. 1 1 0 580 -x- 2.t101 2. 6 90 "\n\_ 9 O)()I? 1.918 150 430 730 1.680 2.410\nFull-Text MASTER PROPERTY RECORD CARD NO.1 PROPERTY DESCRIPTION WEPRICE 3150··· ST


II SAMUEL 24 - BIBLE & BUKU ENDE ONLINE\n24:1 Dung i mangulahi muse Jahowa tarrimas mida Israel, gabe dipajuju ma si Daud mangalo nasida, ninna ma: Laho ma ho, bilangi ma halak Israel dohot halak Juda!\n24:2 Dung i ninna rajai ma mandok si Joab, partogi ni paranganna na di lambungna: Ua liati ma sude marga ni Israel, olat ni Dan sahat ro di Beerseba, jala bilangi situan na torop i, asa tung huboto toropna.\n24:3 Dung i ninna si Joab ma mangalusi rajai: Sai ambaan ni Jahowa Debatam ma tu bangso nuaeng lompit ratus hali nari, sai sanga ma mata ni tuanku marnidasa! Alai ala ni aha umbahen tung dipangido tuanku hata on?\n24:4 Alai parhata sada do rajai tu si Joab dohot tu angka partogi ni parangan. Jadi borhat ma si Joab dohot angka partogi ni parangan sian adopan ni rajai laho mamilangi bangso Israel.\n24:5 Dung i ditaripari nasida ma batang aek Jordan, jala marsaro di Aroer tungkan siamun ni huta i, na di tongatonga ni rura Gad, jala sahat ro di Jaser.\n24:6 Dung i sahat ma nasida tu Gilead, boti tu tano Hadsi, jala sahat nasida tu Dan, tole muse humaliang Sidon.\n24:7 Jala sahat nasida tu benteng Tirus dohot tu sude huta ni halak Hevi dohot Kanaan, gabe puas nasida tungkan partalpahan dangsina sian Juda sahat tu Berseba.\n24:8 Jadi songon i ma diliati nasida sandok tano i, dung salpu sia bulan dohot duapulu ari, sahat nasida muse tu Jerusalem.\n24:9 Dung i dilehon si Joab ma bilangan ni bangso na binilanganna i tu rajai. Ia toropna di Israel ualu ratus ribu halak do, angka parpodang sintak, jala di Juda lima ratus ribu halak.\n24:10 Alai dung sun dibilang bangso i mallobuk ma taroktok ni si Daud. Jadi didok si Daud ma tu Jahowa: Nunga mardosa situtu ahu, ala hubahen songon i. Alai nuaeng pe ale Jahowa! Sai marpamuati ma roham mida hajahaton ni naposomon, ai hata oto situtu do na hubahen i.\n24:11 Jadi dung hehe si Daud manogotna i, ro ma hata ni Jahowa tu panurirang Gad, panurirang ni si Daud, ninna ma:\n24:12 Laho ma ho mangkatai dohot si Daud, dok ma, songon on hata ni Jahowa: Tolu ragam uhum sipatuduhononku tu jolom; pillit ma di ho sada sian i sidabuhononku tu ho.\n24:13 Jadi ro ma si Gad manopot si Daud paboahon hata i tu ibana, ninna ma mandok ibana: Atehe, dipangido roham do ro haleon potir pitu taon lelengna tu tanom? Manang tagonan ingkon maporus ho tolu bulan lelengna maradophon musum, asa dilele nasida ho? Manang tagonan masa begu antuk tolu ari lelengna tu tanom? Antong pingkiri ma jala timbang manang aha alus boanonku mulak tu Jahowa na marsuru ahu.\n24:14 Dung i ninna si Daud ma mandok si Gad: Targogot situtu do nian rohangku. Alai tagonan hita madabu tu bagasan tangan ni Jahowa; ai godang do asi ni rohana! Ndang olo ahu madabu ianggo tu bagasan tangan ni jolma.\n24:15 Jadi dipamasa Jahowa ma begu antuk di tongatonga ni Israel sian manogotna i sahat ro di tingki naung binuhulna i, gabe marmatean ma sian bangso i, olat ni Dan sahat ro di Berseba, pitupulu ribu halak.\n24:16 Alai dung dipatoltol surusuruan i tanganna tu atas ni Jerusalem, naeng agoonna, gabe disolsoli Jahowa ma rohana taringot tu hamagoan i, laos didok ma mandok surusuruan na mambahen hamagoan di tongatonga ni bangso i: Nunga sae, patait ma tanganmi! Alai di lambung pardegean ni si Arauna, halak Jebusi do surusuruan ni Jahowa uju i.\n24:17 Jadi dung diida si Daud surusuruan na mambunu bangso i, ninna ma mandok Jahowa: Ida ma, ahu do na mardosa, jala ahu do na mambahen hajahaton i; tung aha ma na binahen ni angka birubiru on? Dompak ahu ma nian tanganmu dohot dompak pinompar ni damang!\n24:18 Dung i ro ma si Gad manopot si Daud di na sadari i, ninna ma mandok ibana: Nangkok ma ho jala pajokkon ma di Jahowa sada langgatan di pardegean ni si Arauna halak Jebusi.\n24:19 Jadi nangkok ma si Daud manurut hata ni si Gad, songon na tinonahon ni Jahowa.\n24:20 Dung i manatapnatap ma si Arauna, gabe diida ma ro rajai rap dohot angka naposona mandapothon ibana, gabe ruar ma si Arauna huhut marsomba tu rajai, pola manungkap tu tano.\n24:21 Dung i ninna si Arauna ma: Ala ni aha umbahen ro tuanku manopot ahu naposona? Jadi didok si Daud ma: Naeng manuhor pardegean i sian ho, laho paulihon sada langgatan di Jahowa, asa muli begu masa i sian bangso i.\n24:22 Alai ninna si Arauna ma mandok si Daud: Dibuat tuanku ma i, jala dipelehon disi manang aha lomo ni rohana. Ida ma, ndion do lombu bahen pelean situtungon, jala ndion do angka hureta pardege dohot parhohas ni lombu bahen soban.\n24:23 Luhutna i, ale rajanami, naeng sombahonon ni si Arauna tu rajai; laos didok si Arauna muse tu rajai: Sai asi ma roha ni Jahowa Debatam di ho!\n24:24 Alai ninna rajai ma mandok si Arauna: Ndada songon i, ingkon naeng tuhoronku sian ho nasa argana; ai ndang olo ahu mamelehon tu Jahowa Debatangku pelean situtungon siseasea. Jadi dituhor si Daud ma pardegean i dohot lombu i mararga limapulu sekkel perak.\n24:25 Dung i dipauli si Daud ma disi sada langgatan di Jahowa, jala dipelehon di atasna angka pelean situtungon dohot hamauliateon. Jadi marpangulahi ma roha ni Jahowa mida isi ni tano i, jala dipamuli begu masa i sian Israel.


Kisah Para Rasul 25 (TOBA)\nI. Apostel Paulus di jolo ni panggomgomi Festus 1-12. II. Di jolo ni raja Agrippa 13-27\n1(I.) Asa dung tolu ari dijujung si Festus tohonanna i, nangkok ma ibana sian huta Kaesarea tu Jerusalem.\n2Gabe ro ma tu jolona angka sintua ni malim dohot angka panungganei ni Jahudi mangaluhon si Paulus, diparhurajai ma ibana:\n3Mangido asi ni roha, asa disuru si Paulus tu Jerusalem, asa bahenonnasida pangonggopon mamusa ibana di tongandalan.\n4Alai ninna si Festus ma mangalusi: Naung niramotan do si Paulus di Kaesarea; alai anggo ahu tibu nama mulak tusi, ninna.\n5Antong, rap tuat ma angka na sangapmuna jala dialuhon ma baoa i, anggo adong diula na jahat.\n6Asa dung mian di nasida ualu ro di sampulu borngin, tuat ma ibana tu Kaesarea; dung i marsogotna i dihunduli ma habangsa paruhuman i, didokkon ma togihononhon si Paulus tu jolona.\n7Asa dung ro, dihaliangi angka Jahudi naung tuat sian Jerusalem ma ibana, dipanghatahatahon ma godang pangaluan angka na dokdok, na so tarhajongjongkon nasida.\n8Ai ditariashon si Paulus ma: Ndang na mardosa ahu manang dompak patik ni Jahudi, nang dompak bagas joro i, nang dompak raja Kesar pe.\n9Alai laho mambuat roha ni angka Jahudi i, ninna si Festus ma mangalusi si Paulus: Na olo do ho nangkok tu Jerusalem, asa huuhumi ho disi taringot tu angka ondeng?\n10Jadi didok si Paulus ma: Na jongjong do ahu di jolo ni paruhuman ni raja Kesar; disi do ahu patut uhumon. Ndang adong hajahaton huula dompak Jahudi; tangkas situtu do diboto ho i.\n11Nuaeng pe, ia adong huulahon na jahat, na tama mambahen ahu marutang hosa, ndang manjua ahu mate; alai anggo so tutu na tinuhashonnasida tu ahu, ndang tarpasahat manang ise ahu tu nasida. Raja Kesar i do pangondianku!\n12Jala martuptup ma si Festus dohot angka donganna paruhum, gabe ninna ma mangalusi: Raja Kesar do digoar ho pangondianmu; tu raja Kesar ma ho borhat!\n13(II.) Alai dung salpu deba ari, ro ma raja Agrippa dohot Bernike tu Kaesarea mangkormat si Festus.\n14Jala di na mangulon nasida disi deba ari, dipajojor si Festus ma tu raja i angka na taringot tu si Paulus, ninna ma: Adong do dison sada halak tarhurung, ditinggalhon si Feliks.\n15Uju di Jerusalem ahu, mangadap do angka sintua ni malim ro di sintua ni halak Jahudi tu jolongku, mangido naeng hona uhum ibana.\n16Jadi ningku ma mangalusi nasida: Ndang adat i di halak Rom, pasahaton sada halak, ia so jolo pinatumpol na tartuhas dohot angka pangalu, asa haalusansa pangaluan i.\n17Jadi dung pungu nasida dison, ndang hupalalaplalap be; marsogotna i ma huhunduli paruhuman i, hudokkon ma togihononhon baoa i.\n18Hehe pe angka na mangaluhon i, ndang adong nanggo sada salana tarhajongjongkon nasida, songon na niagam ni rohangku.\n19Alai adong do angka parsalisiannasida taringot tu pardebataon na di nasida dohot taringot tu sada halak Jesus, naung mate gabe mangolu, ninna si Paulus.\n20Alai di na tarsosak i ahu siala parhataan i, husungkun ma ibana, manang na olo laho tu Jerusalem, asa disi ibana diuhumi taringot tusi.\n21Alai dipangido si Paulus do, naeng ramotan ibana, asa tu paruhuman ni na marmulia i; jadi hudokkon ma ramotan ibana, paima husuru tu raja Kesar.\n22Alai ninna si Agrippa ma mandok si Festus: Naeng ma di rohangku begeonku pandok ni baoa i. Jadi didok ma: Antong, marsogot ma begeonmu!\n23Dung i marsogotna i ro ma Agrippa dohot Bernike marhasangapon godang, jadi bongot ma tubagasan bilut paruhuman rap dohot angka kapiten ro di angka na mora ni huta i; dung i didokkon si Festus ma togihononhon si Paulus.\n24Gabe didok si Festus ma: Ale raja Agrippa, dohot hamu saluhut dongan na ro rap dohot hami! Ida hamu ma halak on! Ala ni ibana do dipatopottopot saluhut halak Jahudi ahu tu Jerusalem nang dison, dipanjoujouhon, na so patut be mangolu ibana.\n25Alai tangkas do huboto, na so adong diula na tama mambahen ibana marutang hosa; alai ala digoar ibana na marmulia i pangondianna, huuhumi nama, suruon ibana tusi.\n26Ndang adong manang aha na tangkas surathononku tu tuan i taringot tu ibana; ala ni i do umbahen na hutogihon ibana tu jolomuna, alai jumolo do tahe tu ho, raja Agrippa, asa adong sisurathononku, dung tinangkasan.\n27Ai haduk do di rohangku, suruon halak na tarhurung, so pinaboa hasalaanna.


Joh 7 | `SLL | STEP | Ena habang ta Yisas Galili ganba wa mongwi. Molere Yuda ari hobi Yisas sirala di omia hanere emgi hon Yudia ganba nangwo ha pirikungwi.\na( Mai 5:2)\nYisas nin gamahobi pir tere a i si wakungwo ha\n1 Ena habang ta Yisas Galili ganba wa mongwi. Molere Yuda ari hobi Yisas sirala di omia hanere emgi hon Yudia ganba nangwo ha pirikungwi. 2 Kire momba, homena aang domia Yuda ari hobi oo tabil sire gal mole erin mongwi. 3 Ena Yisas ebering hobo Yisas yu ditongwi, “Timiya aidole Yudia ganba namna pano. Omingere gaminahobo irai ni tal guma hon dongwo ol tengere hanamia. 4 Ari tibi monangwo yali, tal kul si onamo? I ta olkinama. Yal ta guna hana ari hobi para pinama dire sina weni mole i tibi olungwo haminua. Yu ongwo meri onanga ari hobi ni gun han pinamua.” 5 Ebering hobi Yisas ha dungwo doling bole a i si wakire yu dimia. 6 Ena Yisas yu ditongwi, “Ni yalhobi habang girungwo tangwo moli unga moli nania, na habang olo mala humua. 7 Ari para weni ni yalhobi ta yong ki e ni tekimba, na tal nigi dongwo ongwo di tibi ol waga i hanere yong ki e na tomua. 8 Ni yalhobi nin pi erin molere homena nenana pio. Na nalga ha pirikiwa. Na nalga haung kul ekimua.” 9 Ditere Galili ganba ya mongwi.\nErin haung Yisas harala dire ongwo ha\n10 Ena Yisas ya mongure ebering hobi erin habang erin mole homena si gal nerala dire ere ongwi. Ongure emgi Yisas u tibi engure ari ta hankima, kul si ongwi. 11 Ena Yuda ari hobi erin habang i Yisas unam mo dire kwi han mongwi. Mole, “makena mome?” dire sirin sirin bole wa du i ongwi. 12 Ena ari hobi haning hol wangwi. Ware tau “yal wai momua” dimba, tau, “hasu kela kul wangwo yal momua” dungwi. 13 Dire ha ta di tenamba, Yuda ari hobi kulung pire ha ta di tibi ol tekima.\n14 Ena erin i tau mol sina mugu sungure, Yisas ere Yuda ari bling mining ha maing oo ala pire ari hobi ha nir si te mongwi. 15 Mongure Yuda ari hobi ha nir si tongwo pirere nomani si gogo dale yu dungwi, “Yal i sikul dikimiraya, ha maing makena i ure nir si tome?” 16 Dungure Yisas yu ditongwi, “Na ha nir si ni tegiwe, na nan hana taman. Na nu sungwo yal God grang pire di tibi ol ni teiwa. 17 God yulang na tomia pire ha pangwo di tibi oliwa. Yal ta God grang wine olala di pinangiwe, na ha pangwo dimin mo, hasu dimin mo, emgi nin ebir si pinanua. 18 Yal ta nin nomani sinangwo wai panangwo di tibi ol tenangwo i, nin gaung pir yuwo ere dinangwo pamua. Pamba, yal ta nu si olangwo yal i gaung pir yuwo erala di pinangwo yali, nin gaung pir yuwo enangwo paikimia. Hasu kuni talime gerai ta i tibi olekire amane monamia. 19 Homa yal Moses God Lo krehaman ha para di ni tongwo pinia. Pinba, yal taniga wine olkinua. Wine oliwa dinba, krehaman ha mining ta yal ta sigolkio dimba, na na si golala di onia. Olere ha i wine olkinua.” 20 Dimba ari hobi yu ditongwi, “Ni kumoigi pania, ara ni si goname?” 21 Dimba Yisas yu ditongwi, “Na tal nimni mongwo ta olga hanere nomani gogo siniraya. 22 Homa yal Moses wani hobi gaung banta bol olo di ni tomiraya. Tomiba, tal iwe, hongebe kwiana moiya memini pangwo ongwo meri omaga ya ol monua. 23 God Lo krehaman ha Moses wine olala di pire, Sabat habang kumil migi gaung bol olinia. Ole tenba, na nibil pangwo yal ta Sabat habang awai ol tega wigi sire u wai ongwo i, ni yalhobi talongwo nigi de pir na tene? 24 Omin ya mone hangi hanere ebir sinanga paikimia. Nomani ogolo si piri kunung olere ebir sinanga pamua,” dungwi.\nArihobi, “Yali Kraist mom mo?” dungwo ha\n25 Ena Yisas yu dungure Yerusalem malgi ari tau yu dungwi, “Ari hobi yal ta si gonaminua dungwo yal irai momio? 26 Hanega. Yal i ari maulung bani molere ha dimia. Dimba ari hobi ha ta sikir maure diguane wa tekimia. Yuda ari singaba yal i singaba Kraist moma di ham mo? 27 Singaba Kraist monangwo oong maning han po sikinaminba, yal iya oong maning han po siminga irawe,” dungwi.\n28 Ena Yisas ha maing oo ala ya molere ha nir si te mongwi. Mole gala bir dire yu dungwi, “Ni yalhobi na na hanere, oona mana han po siwa di pino? Pinba na nan piriga mere pire ta huya. Nabe na nu sungure wiwa. Yal God ha pangwo hong yal momba, ni yalhobi han po sikinua. 29 Na yal i kina si daule mole na nu sungure wiya, yal i maing na nan han po siwa.” 30 Dimiawe ari hobi han honamba, yal i habang olo werigi dikimia han uning si olungwi. 31 Ena ari miki weni Yisas pir tere ha dungwo a i si mole yu dungwi, “Kraist emgi ure tal guma hon dongwo onangure, yal i tal ongwo i ya ime sinamo? Ta sikinamia. Kraist yal i para mongwo haniwa,” dungwi.\nYalhobi plisman ta Yisas hane sinama dire nu si olungwo ha\n32 Ena ari hobi haning hol wamia, Perisi yalhobi pirere ha maing oo kene ongwo hobi ditongwi. Ditere ha maing oo kene ongwo hobi ire, Perisi yalhobi ire dire, polisman tau nu si olungure, Yisas han sirala dire ongwi.\n33 Ena Yisas ha yu dungwi, “Na haung obilga ni yalhobi kina mobilua. Molere ere na bai nu si olungwo yal i mongwo bani siina di nalga pamua. 34 Nalgere emgi ni yalhobi na wa dunanba, hon ta na hankinanua. Pi molalga bani ni yalhobi tal ole ure na hanane?” 35 Dungure Yuda arihobi nin di wama tere yu dungwi, “Yal i u makena nangwo nan hankinaminga pire dime? Yal i yol Griki ganba Yuda ari tau pi mongwo bani pire ha maing nir si tenama nam mo? 36 Ni yalhobi na wa dunanba, hon ta na hankinanua. Pi molalga bani ni yalhobi tal ole ure na hanane? dungwo irai memini pirkiminue,” dungwi.\nNir iwe nomani mol pai nabilungwo ha\n37 Ena erin i wai sinama dire ku bir weni bole mongwi. Mongwo gin iwe, Yisas u aire mole gala bir dungwi, “Yal ta nir gonangwo na molga bani ure nenama. 38 Te yal ta na ha diga i doling bole pir na tere monangwo i, yong sinali nir kung sungwo mere aine aine pai monangwo monamua. Ha maing mining ganing ha yu dire bole emua.” 39 Yal ta Yisas pir te wanangwo God Kwiang inangwo i pire Yisas ha yu di emia. Habang gin i, Yisas manbi mole God kina si daule molkimia, God Kwiang olo ya ime huma.\nArihobi poing paing sire bolbin dungwo ha\n40 Ena ari tabin hobi Yisas ha dungwo i pirere yu dungwi, “God hana togu yal ta unama dungwo irai yal i weni momue.” 41 Dimba yal tau yu dungwi, “A, i ta molkima. Singaba Kraist momue.” Dimba yal tau yu dungwi, “A, singaba Kraist Galili ganba u tibi hunamia. 42 Ha mining ganing ta yu pamia, Kraist iwe, Debit gang momia. Molere Betelehem Debit oo malgi kul enamua dimiraya.” a 43 Ari hobi sikira dire tau “momua”, tau “molkimua” di mongwi. 44 Tau Yisas han honamba, yal ta pire Yisas aling su a i si molkungwi.\nYuda ha maing singaba hobi Yisas pir tekungwo ha\n45 Yu ongure polisman hobi hon ere pi ha maing oo singaba, Perisi hobi kina mongwo bani ongwi. Ongure yu sirin bol tongwi, “Yal i aule ire hunia, talongwo one?” 46 Dungure polisman yalhobi yu ditongwi, “Homa Yisas ha dungwo tal i yal ta yu dinangwo hankiminga irawe.” 47 Dungure Perisi yu ditongwi, “Yal i ni yalhobi para kela kul ni tongwo time. 48 Na gamna hobo kaunsil yal ta mo, Perisi yal ta yal i ha dungwo nomani si pir tomo? Ta pir tekimia. 49 Tekimba, ari tabin hobi Moses God krehaman ha i ogolo pirikimia, i bolimbani olimua. Olungure God yong ki ei tere gumang bani kun yo hau ire ungwo mere han monangwo monamua. 50 Ena Yuda ari kaunsil yal ta Nikodimas homa Yisas mongwo bani ure pir tongwo yal iwe, omaga mole yu ditongwi, “Nan krehaman ha iwe, yu pamiraya. Yal ta ha dinangwo pirekire, ha hol ya moni going hane ol tenaminga paikimia. Ha dinangwo homa pirere, oun denangwo emgi ha hol ol tenaminga pamua.” 51 Dimba ari hobi yu ditongwi, “Ni Galili yal mono? God hana togu yal ta Galili ganba u tibi hunamua dire ha maing buku di engwo pamia, ni kere pirikino?” dungwi.


Matius 26 (TOBA)\nI. Dipaboa Tuhan Jesus sitaononna 1-5. II. Dimiahi sada parompuan do Ibana 6-16. III. Marulaon na badia nasida 17-35. IV. Na tinaonna di porlak Getsemane 36-46. V. Tartangkup Tuhan Jesus 47-56. VI. Tarboan tujolo ni malim 57-68. VII. Disoadahon si Petrus Ibana 69-75\n1(I.) Asa dung sahat dihatahon Jesus sude angka jamita ondeng, ninna ma mandok angka siseanna:\n2Diboto hamu do, haduan ma dapot pesta Paska; disi ma pasahatonna Anak ni jolma i, asa diparsilangkon.\n3Marpungu ma uju i angka sintua ni malim dohot angka sintua ni bangso i tu godung ni sintua ni malim na margoar si Kayapas,\n4laho martuptup, manang bisuk dia bahenonna manangkup Jesus dohot mamusa Ibana.\n5Alai didok nasida ma: Unang ma di pesta i, so tung guntur natorop i.\n6(II.) Alai uju di Betania Jesus di bagas ni si Simon na huliton i,\n7didapothon sada parompuan ma Ibana, mantat guriguri na marisi miak na arga situtu, i ma diusehon tu Uluna, tagan mangan nasida.\n8Marnida i angka siseanna, sogo ma rohanasida, angka ninna ma: Magoponai, antong!\n9Aut ginadis i nian arga jala nilehon tu na pogos!\n10Umboto i Jesus, ninna ma mandok nasida: Boasa arsahanmuna parompuan i? Ai na uli do na binahenna i tu Ahu.\n11Ai tongtong do adong na pogos di tongatongamuna, alai anggo Ahu ndang manongtong di hamuna.\n12Ai diusehon pe miak i tu Dagingki, hira na mambahen adat pananomon do nasida disi tu Ahu.\n13Situtu do na hudok on tu hamu: Manang didia di liat portibi on dijamitahon sogot barita na uli on, hatahononna do nang na binahenna ondeng gabe baritana.\n14Dung i laho ma sada sian na sampuludua i, na margoar Judas Iskariot, manopot angka sintua ni malim,\n15mandok: Sadia ma lehononmuna tu ahu, asa hupasahat Ibana tu hamu? Gabe tolupulu rupia ma dibilang nasida tu jolona.\n16Olat ni i ma dilului rohana tingki halehetanna laho pasahathon.\n17(III.) Alai di ari parhobasan parjolo ni pesta Paska i didapothon siseanna ma Jesus, angka ninna ma: Tudia ma patureonnami di Ho panganon Paska i, dipangido roham?\n18Gabe didok ma: Laho ma hamu tu huta i, manopot si anu, dok hamu ma tu ibana: Tona ni Guru i: Na dapot ne ma tingkingku, di ho ma Ahu sorang, laho mangan Paska i rap dohot siseanku.\n19Dung i dibahen angka sisean i ma songon na nidokkon ni Jesus tu nasida, jadi dihobasi ma panganon Paska i.\n20Adong dung bot ari, mangan ma Ibana rap dohot siseanna na sampuludua i.\n21Jadi di na mangan i nasida, ninna ma: Situtu do na hudok on di hamu: Sada sian hamu naeng pasahathon Ahu!\n22Dung i marsak situtu ma rohanasida, gabe dipandok be ma tu Ibana: Nda tung ahu i, Tuhan?\n23Alai ninna ma mangalusi: Ia i na rap dohot Ahu manurdukkon tanganna tu paringkauan, i do na pasahathon Ahu!\n24Tong do nian ujung ni Anak ni jolma i, songon na tarsurat hian; alai marjea do halak na pasahathon Anak ni jolma i? Tagonan unang ma sanga tubu ibana tu hasiangan on!\n25Dung i ro ma si Judas, parjehe i, didok ma: Nda tung ahu i, Guru? Jadi didok Jesus ma tu ibana: Ho do tutu!\n26Jadi di na mangan i nasida, dihindat Jesus ma roti, dipasupasu ma, diponggoli jala diparlehon ma tu angka siseanna, huhut ma didok: Jalo hamu ma, pangan hamu; Dagingku do on!\n27Dung i dihindat ma panginuman, didok ma mauliate, dilehon ma tu nasida, huhut ma didok: Sude ma hamu manginum sian i!\n28Ai Mudarhu do on, mudar parpadanan i, na niusehon humongkop torop, bahen hasesaan ni dosa.\n29Alai hudok ma tu hamu: Na so tupa be inumonku olat ni on sian parbue ni hau anggur i sahat ro di ari sogot; disi ma inumonku na imbaru rap dohot hamu di harajaon ni Damang.\n30Jadi dung diendehon nasida ende pujipujian i, ruar ma nasida laho tu dolok Jetun.\n31Disi ma didok Jesus tu nasida: Saluhut do hamu naeng targasip mida Ahu di na saborngin on, ai na tarsurat do: "Lombutanku ma parmahan i, gabe marserak ma birubiru na sapunguan i."\n32Alai dung hehe Ahu sian na mate, joloananku ma hamu tu Galilea.\n33Alai ninna si Petrus ma mangalusi Ibana: Agia sude nasida targasip mida Ho, anggo ahu, na so tupa targasip.\n34Dung i didok Jesus ma mandok ibana: Situtu do na hudok on tu ho: Tolu hali do soadahononmu Ahu di na saborngin on, tagan so martahuak dope manuk.\n35Dung i didok si Petrus ma tu Ibana: Nang mate pe ahu rap dohot Ho, ndang soadahononku Ho. Laos songon i do hata ni saluhut sisean i.\n36(IV.) Dung i sahat ma Jesus rap dohot nasida tu porlak sada na margoar Getsemane. Jadi didok ma tu angka sisean i: Hundul ma hamu jolo dison, saleleng disan Ahu martangiang.\n37Dung i ditogihon ma si Petrus dohot anak ni si Sebedeus na dua i, dung i gabe marsak situtu ma Ibana jala bobonosan.\n38Jala didok ma tu nasida: Mansai marsak situtu do rohangku, hira na mate do. Dison ma hamu, dungo rap dohot Ahu!\n39Dung i laho ma Ibana saotik tujolo, dipatungkap ma bohina tu tano martangiang, ninna ma: Ale Amang, namun na tarbahen, salpuhon ma siinumon on sian Ahu! Alai tahe, unang marguru tu rohangku; roham do!\n40Dung i mulak ma Ibana tu angka siseanna, jala tarpodom do nasida didapot, jadi didok ma tu si Petrus: Ndang margogo hamu hape dungo rap dohot Ahu nanggo sangombas?\n41Dungo ma hamu jala martangiang, asa unang hamu bongot tu pangunjunan, ai na girgir do nian tondi i, alai gale do ia daging!\n42Dung i laho ma Ibana paduahalihon martangiang, ninna ma: Ale Amang, molo so tarbahen salpu on, nda ingkon huinum, sai saut ma lomo ni Roham!\n43Dung i di na ro i Ibana, tarpodom muse ma nasida didapot, ai mansai dokdok do salibonnasida.\n44Jadi ditadingkon ma nasida, diulakkon ma laho martangiang patoluhalihon, mandok hata ondeng.\n45Dung i didapothon ma muse angka siseanna jadi didok ma tu nasida: Datdatanmuna dope modom dohot maradian? Nunga dapot tingkina nuaeng, sahat ma Anak ni jolma i tu tangan ni pardosa.\n46Hehe ma hamu, laho ma hita! Ndi, nunga, ro na pasahathon Ahu!\n47(V.) Mangkatahon i dope Ibana, nunga ro si Judas, sada sian na sampuludua i, rap dohot torop halak, angka na marpodang jala marlombutlombut, sinuru ni angka sintua ni malim dohot sintua ni bangso i.\n48Alai nunga dipabotohon parjehe i hian partinandaan tu nasida, ai didok do: Ia i na huumma, Ibana ma i; i ma tangkup hamu!\n49Asa pintor didapothon ma Jesus, didok ma: Tabi di Ho, Guru! Laos diumma.\n50Alai ninna Jesus ma mandok ibana: Marhua ho tuson, anggia? Dung i ro ma nasida, dilaluhon ma tangannasida tu Jesus manangkup Ibana.\n51Dung i adong ma sada sian angka dongan ni Jesus mangalaluhon tanganna, disintak ma podangna, ditampulhon ma tu naposo ni sintua ni malim sahalak, dipisikkon ma pinggolna.\n52Jadi didok Jesus ma tu ibana: Pasarung podangmi, ai na manintak podang, mago ma bahenon ni podang!\n53Ai na so tarbahen Ahu do di roham mangido sian Damang, asa dipadiri di Ahu saonari lobi sian sampuludua loksa surusuruan?\n54Alai songon dia ma disi saut hata ni Surat i na mandok: Ingkon masa do na songon i?\n55Uju i ma didok Jesus tu angka natorop i: Hira na dompak panamun do hamu hehe, marpodang jala marlombutlombut manangkup Ahu. Ariari do Ahu nian hundul mangajari di bagas joro, so adong ditangkup hamu Ahu.\n56Alai na masa do sudena on, asa jumpang hata ni angka panurirang i. Dung i ditadingkon saluhut sisean i ma Ibana laho maporus.\n57(VI.) Asa dung ditangkup nasida Jesus, ditogihon ma Ibana tujolo ni sintua ni malim si Kayapas, ai nunga pungu disi angka sibotosurat ro di pangituai.\n58Alai sai mangihut do si Petrus mandaodao sahat ro di alaman ni sintua ni malim i. Laos bongot ma ibana tubagasan, laho hundul tusi rap dohot angka naposo marnida ujungna.\n59Alai anggo angka sintua ni malim ro di sandok rapot godang mangalului panindangion gapgap dompak Jesus, na tuk mambahen Ibana marutang hosa.\n60Alai nang pe hehe torop sitindangi gapgap, ndang adong jumpangsa.\n61Alai parpudi ro ma dua halak, ninna ma: Didok Halak on: Tarbahen Ahu do mangalohai joro ni Debata jala pajongjong i sumuang di bagasan tolu ari.\n62Dung i hehe ma sintua ni malim i, mandok tu Ibana: Ndang alusanmu na hinatindangkonnasida dompak Ho?\n63Alai sai hohom do anggo Jesus. Dung i dipanghulingi sintua ni malim i ma Ibana: Hupatolon ma Ho tu Debata Siparngolu i, asa dipaboa Ho tu hami, manang na tutu Ho Kristus, Anak ni Debata!\n64Dung i didok Jesus ma tu ibana: Songon na nidokmi ma tutu! Alai hudok ma tu hamu: Olat ni on ma idaonmuna Anak ni jolma i, hundul di siamun ni Hagogoon jala ro di atas ombun ni langit.\n65Gabe diribakkon sintua ni malim ma pangkeanna mandok: Na mangaleai Debata do Ibana! Pola luluan dope sitindangi? Nunga dibege hamu pangaleaina i!\n66Beha do di rohamu? Dung i ninna nasida ma mangalusi: Marutang hosa ma Ibana!\n67Jadi ditijuri nasida ma bohina, na deba manompuk, na deba mangalinsingi,\n68huhut mandok: Surirangi hami, Kristus, ise do na mambunu Ho?\n69(VII.) Alai na hundul do anggo si Petrus di alaman i, jadi didapothon sada parompuan ma ibana mandok: Dohot do ho dongan ni Jesus, na sian Galilea i!\n70Jadi disoadahon ma di jolonasida saluhutna, ninna ma: Ndang huboto na nidokmi!\n71Dung i di na naeng haruar ibana, diida parompuan na asing ma ibana, didok ma tu angka na disini: On do sada dongan ni Jesus na sian Nasaret!\n72Jadi diulahi ma mansoadahon, pola manolon: Tung na so hutanda do Halak i!\n73Alai dung satongkin nari, didapothon angka na jongjong disi ma si Petrus mandok: Sintong tahe, dohot do ho sada sian nasida, ai pangkulingmi do patandahon ho!\n74Dung i dipambuburahon ma dirina huhut manolonnolon: Tung na so hutanda do Halak i, ninna. Jadi pintor martahuak ma manuk.\n75Jadi diingot si Petrus ma na hinatahon ni Jesus tu ibana: Tolu hali soadahononmu Ahu, tagan so martahuak dope manuk. Dung i laho ma si Petrus tu balian tumatangis situtu.


II Samuel 13 | Alkitab TOBA\nAugust 21, 2008 · 11:47\n13:1 Jadi dung salpu angka i, adong ma di si Absalom, anak ni si Daud, sada iboto na uli rupa, na margoar si Tamar, gabe solo roha ni si Amnon, anak ni si Daud, mida nasida.\n13:2 Jadi hagogotan ma roha ni si Amnon, pola tung dapotan sahitna ala si Tamar, ibotona i; ai namarbaju do nasida, mansai sungka di roha ni si Amnon mambahen agia aha tu nasida.\n13:3 Alai adong ma di si Amnon sada aleale, na margoar si Jonadab, anak ni si Simea, haha ni si Daud; halak na bisuk situtu do si Jonadab i.\n13:4 Ro ma hatana tu si Amnon: Mahua ho, umbahen sai lam ganda niangmu, ho ale anak ni raja, sian sadari tu manogotna i! Atehe ndang tarpaboa ho alana tu ahu? Dung i ninna si Amnon ma mandok ibana: Si Tamar, iboto ni si Absalom, anggingki nian dihasolohon rohangku.\n13:5 Jadi ninna si Jonadab ma mandok ibana: Modom ma ho tu podomanmu, jala paula ho marsahit. Ia dung ro amangmu maningkir ho, dohononmu ma tu ibana: Ua dokkon nian ro si Tamar, ibotongki mangalehon ahu mangan sagusagu dohot marhobas sipanganon di jolongku, asa hupaidaida, jala mangan ahu sian tanganna.\n13:6 Dung i laho modom ma si Amnon, dipaula ibana marsahit. Jadi dung ro rajai maningkir ibana, ninna si Amnon ma mandok rajai: Aut ro nian si Tamar, ibotongku, asa dipauli dua sagusagu di jolongku, jala mangan ahu sian tanganna.\n13:7 Dung i disuru si Daud ma suruanna mangalapi si Tamar tu jabu, ninna ma: Ua laho ho tu jabu ni si Amnon, ibotom, jala hobas di ibana sipanganon.\n13:8 Dung i laho ma si Tamar tu jabu ni si Amnon, ibotona i. Alai peak di podomanna do ibana didapot. Jadi dibuat ma itak na niudi, jala didogildogil ma i, asa mambahen sagusagu di jolona, laos dilompa ma angka sagusagu i.\n13:9 Dung i dihindat ma balanga i laos diusehon di jolona; alai manjua do ibana mangan. Dung i ninna si Amnon ma: Dokkon ma ruar sude jolma i sian lambungku, jadi ruar ma sude jolma i sian lambungna.\n13:10 Dung i ninna si Amnon ma mandok si Tamar: Boan ma ale ito, sipanganon i tu bilut, asa mangan ahu sian tanganmu! Jadi dibuat si Tamar ma angka sagusagu na pinaulina i, jala diboan tu si Amnon, ibotona i tu bagasan bilut.\n13:11 Jadi dung diboan jonok tu lambungna, asa mangan ibana, disoro ma nasida, jala ninna ma mandok nasida: Ro ma ho ale ito, modom tu lambungkon!\n13:12 Alai ninna nasida ma mandok ibana: Unang songon i ale ito! Unang parsoada ahu, ai ndang jadi ulahononhon songon i di Israel. Unang ulahon haurahon sisongon i!\n13:13 Ia ahu, tung tudia ma boanonku haurahonku? Ia ho gabe tudoshon sahalak sian angka na oto di Israel. Ua pangkulingi tagonan rajai, ai ndang tagamon juaonna mangalehon ahu tu ho.\n13:14 Alai ndang olo ibana manangihon soaranasida, tung digogoi do nasida, jala diparsoada, laos diangkupi nasida modom.\n13:15 Dung i magigi situtu ma si Amnon mida nasida, umbalga gigina mida nasida, sian holongna na jolo; pola didok si Amnon mandok nasida: Hehe ma ho, laho ma ne ho!\n13:16 Alai ninna nasida ma mandok ibana: Sitongka songon i, umbalga do hajahaton on, sian na asing, na binahenmi tu ahu, tung palaholahoonmu ahu. Alai ndang olo ibana tumangihon nasida.\n13:17 Pola dijou naposona, parhaladona, jala ninna ma: Ua pabali parompuan on sian lambungkon tu balian, jala hinsu pintu i sian pudina!\n13:18 Alai salumbung sampuborna na ganjang alit tu nasida, ai songon i do somal angka boru ni raja, angka namarbaju, marpangkean salumbung do. Jadi dung dionjaronjar pahaladona i nasida tu balian, jala dihinsu pintu i sian pudina.\n13:19 Dibahen si Tamar ma sirabun tu uluna, jala disansani salumbung sampuborna i na ganjang i, na alit tu nasida, jala dibahen tanganna tu uluna, laos hatop mardalan huhut mangangguhi.\n13:20 Dung i ninna si Absalom, ibotona i ma mandok nasida: Atehe ndatung ditopot si Amnon ibotomi ho? Antong, ale ito, sip ma ho, ibotom do ibana; unang pola arsakkon tu roham hata on! Alai mago marsak boti ma si Tamar tading di jabu ni si Absalom, ibotona i.\n13:21 Jadi dung dibege si Daud angka hata i sudena, tarrimas situtu ma ibana.\n13:22 Alai ndang masipangkulingan si Absalom dohot si Amnon nang taringot tu na jat, manang na denggan; ai dihosom si Absalom do si Amnon, ala ginogoanna si Tamar, ibotona i.\n13:23 Jadi dung salpu arga dua taon, uju adong di si Absalom angka sigusting imput ni birubiruna di Baal-Hazor, mardonokkon Epraim, dipio si Absalom ma huhut angka anak ni rajai.\n13:24 Dung i ditopot si Absalom ma rajai, ninna ma: Ua ida ma, adong angka sigusting imput ni birubiru di naposomon, aut olo nian rajai rap dohot angka naposona mardalan sauduran dohot naposomon.\n13:25 Alai ninna rajai ma mandok si Absalom: Ndang pola, ale anaha! Unang pola luhut hami ro, asa unang pola susa ho bahenonnami. Sai disosoi do nian ibana, alai laos so olo rajai laho, asal dipasupasu ibana.\n13:26 Dung i ninna si Absalom ma: Molo so pola dohot rajai, ua loas ma si Amnon dahahang i mardalan rap dohot hami. Alai ninna rajai ma tu ibana: Boasa pola dohot ibana mardalan rap dohot ho?\n13:27 Alai sai didatdati si Absalom do manosoi ibana, asa diloas rajai si Amnon laho rap dohot sude anak ni rajai.\n13:28 Dung i martona ma si Absalom tu angka naposona songon on: Ua matahon hamu ma, molo mamungka las roha ni si Amnon binahen ni anggur, jala hudok mandok hamu: Bunu hamu ma si Amnon, ingkon bunuonmuna ibana mate! Unang ma mabiar hamu, ai ahu do mandokkon hamu. Antong pir ma tondimuna jala angka na todos di ari!\n13:29 Jadi dibahen angka naposo ni si Absalom ma tu si Amnon, songon na tinonahon ni si Absalom i. Jadi hehe ma sude anak ni rajai jala marsihundul ganup di halodena be na marsahe asa maporus.\n13:30 Jadi di tongan dalan dope nasida, nunga sahat barita i tu si Daud, didok halak ma: Nunga dibunu si Absalom sude anak ni rajai, ndang adong teba sian nasida nanggo sahalak.\n13:31 Dung i hehe ma rajai, jala disansani angka pangkeanna, laos manungkap tu tano, jala saluhut naposona jongjong humaliang ibana marpangkean angka na sinansanan.\n13:32 Dung i ro ma hata ni si Jonadab, anak ni si Simea, haha ni si Daud, ninna ma: Unang ma didok roha ni tuanku: Luhut dolidoli, angka anak ni rajai naung mate, sasada si Amnon do na mate; ai tibu hian do i ditahi roha ni si Absalom, olat ni ari dung ginogoan ni si Amnon tahe si Tamar, ibotona i.\n13:33 On pe unang ma pola diarsakkon rajai hata i tu rohana, pola dirimpu saluhut anak ni rajai naung mate, ai sasada si Amnon i do na mate.\n13:34 Alai maporus ma anggo si Absalom. Dung i manatapnatap ma dolidoli parjaga i, gabe diida ma torop halak ro sian dalan dipudi na, mangoriori dolok.\n13:35 Dung i ninna si Jonadab ma mandok rajai: Ida ma, nunga ro angka anak ni rajai; songon na nidok ni naposomon, songon i do masa.\n13:36 Jadi dung tolhas hatana i didok, ida ma, nunga ro angka anak ni rajai, angka dipangiar be ma soarana tumatangis; rajai pe ro di naposona sudena manggogo be tumatangis.\n13:37 Alai anggo si Absalom nunga maporus laho mandapothon si Talmai, anak ni si Amihud, raja sian Gesur. Alai sai gondok do anggo roha ni si Daud paingotingot anakna i saleleng mangolu ibana.\n13:38 Asa dung maporus si Absalom laho tu Gesur, gabe tinggal disi ibana tolu taon lelengna.\n13:39 Dung i di laonlaon ni ari masihol ma roha ni raja Daud naeng borhat mandapothon si Absalom, ai nunga sabam rohana mida si Amnon naung mate i.


Johannes 7 | Bibel online |Terjemahan Dunia Baru\nJesus di Perayaan Tabernakel (1-13)\nJesus mangajari di perayaan i (14-24)\nMarragam pandapot taringot tu Kristus (25-52)\n7 Dung salpu i, didalani Jesus ma sude luat Galilea. Ai ndang olo ibana mandalani luat Judea ala naeng bunuon ni halak Jahudi do ibana. 2 Alai nunga jonok Perayaan Tabernakel* ni halak Jahudi. 3 Dung i didok angka anggi ni Jesus ma tu ibana, “Borhat ma ho sian on, laho ma ho tu Judea, asa diida angka siseanmi angka na naeng bahenonmu. 4 Ai ndang adong halak na mambahen ulaonna di na buni, molo naeng tarbarita ibana. Ala nunga diulahon ho angka i, patudu ma dirim tu portibi on.” 5 Sasintongna, ndang porsea angka anggina i tu ibana. 6 Ninna Jesus ma tu nasida: “Ndang jumpang dope tingkingku, alai anggo hamu, tongtong do adong tingkimuna. 7 Ndang adong na mambahen portibi on mangkasogohon hamu. Alai dihasogohon do anggo ahu, ala hupaboa do pambahenan ni nasida na jahat i. 8 Laho ma hamu tu perayaan i. Alai anggo ahu ndang laho dope tusi, ai ndang jumpang dope tingkingku.” 9 Dung didok ibana songon i tu nasida, tongtong dope ibana di Galilea. 10 Dung laho angka anggina tu perayaan i, borhat ma nang Jesus alai martabuni-tabuni do ibana laho. 11 Dilului halak Jahudi ma ibana di perayaan i jala disungkun nasida ma, “Didia do ibana?” 12 Godang do muse halak na marhusipi taringot tu ibana di tonga-tonga ni natorop i. Adong na mandok, “Halak na burju do ibana.” Na deba nai mandok, “Daong, dililuhon ibana do torop halak.” 13 Alai ndang adong nanggo sahalak pe na barani mangkatahon taringot tu ibana di jolo ni natorop, ai mabiar do nasida tu halak Jahudi. 14 Dung satonga dalan perayaan i, masuk ma Jesus tu bagas joro laho mangajari. 15 Gabe longang ma halak Jahudi jala ninna ma, “Sian dia do godang ni parbinotoan ni halak on taringot tu Surat na Badia, hape so hea ibana marsiajar di singkola agama?”* 16 Dialusi Jesus ma nasida, “Ndang sian ahu na huajarhon i, alai sian na marsuru ahu i do i. 17 Manang ise na olo mangulahon lomo ni roha ni Debata, botoonna do manang na sian Debata na huajarhon i manang na sian diringku sandiri. 18 Manang ise na mangkatai sian dirina sandiri, na mangalului hasangapon tu dirina sandiri do ibana. Alai manang ise na mangalului hasangapon tu na marsuru ibana, halak na sintong do ibana jala ndang adong gabus di ibana. 19 Nda dilehon si Musa do Patik i tu hamu? Alai ndang adong sian hamu na mangoloi Patik i. Boasa naeng bunuonmuna ahu?” 20 Dialusi natorop i ma, “Na sinonggopan ni suru-suruan na jahat do ho. Ise ma naeng mambunu ho?” 21 Didok Jesus ma tu nasida, “Holan sada dope tanda halongangan* hubahen nunga longang hamu sude. 22 Pingkirhon hamu ma on: Dilehon si Musa do tu hamu patik taringot tu sunat. Alani i, disunat hamu do halak di ari Sabbat. Hape ndang sian si Musa patik i, sian angka ompuna do. 23 Molo boi do disunat baoa di ari Sabbat asa unang dilanggar Patik ni si Musa, boasa ma gabe muruk hamu ala hupamalum na marsahit di ari Sabbat? 24 Unang ma uhumi hamu halak mangihuthon na tarida, alai tigor ma hamu manguhumi.” 25 Dung i adong ma deba penduduk ni Jerusalem na mandok, “Nda halak on do na naeng bunuon ni nasida i? 26 Alai ida ma! Mangkatai do ibana di jolo ni natorop jala ndang adong didok nasida manang aha tu ibana. Atik naung tangkas do diboto nasida na ibana do Kristus i? 27 Alai tahe, taboto do sian dia harorona. Hape molo ro Kristus i, ndang adong na mamboto sian dia harorona.” 28 Tingki na mangajari i Jesus di bagas joro, gogo ma didok ibana, “Ditanda hamu do ahu jala diboto hamu do sian dia ahu ro. Ahu ro ndang mangihuthon sangkaphu sandiri, jala na marsuru ahu i, tutu do Ibana adong alai ndang ditanda hamu Ibana. 29 Alai hutanda do Ibana, ai sian Ibana do ahu ro jala Ibana do marsuru ahu.” 30 Dung i dilului nasida ma dalan laho manangkup ibana, alai ndang boi nasida manangkup ibana ai ndang jumpang dope tingkina. 31 Nang pe songon i, godang do sian natorop i na porsea tu ibana jala didok nasida ma, “Molo ro Kristus i godang do bahenonna tanda halongangan.* Nda i do nuaeng na binahenna on?” 32 Dibege halak Parise do natorop i marhusipi taringot tu Jesus. Gabe disuru angka malim kepala* dohot halak Parise ma angka petugas manangkup Jesus. 33 Dung i didok Jesus ma, “Satongkin nai nama ahu rap dohot hamu, dung i laho ma ahu mandapothon Ibana na marsuru ahu. 34 Luluanmuna ma ahu, alai ndang jumpangmuna ahu, jala ndang boi hamu ro tu inganan sitopotonki.” 35 Didok halak Jahudi i ma sama nasida, “Naeng tudia do ibana laho umbahen na so boi jumpangta ibana? Na naeng laho do ibana mandapothon halak Jahudi na maringanan di tonga-tonga ni halak Junani? Jala na naeng ajaranna do halak Junani? 36 Aha do lapatan ni hata na nidokna i, ‘Luluanmuna ma ahu, alai ndang jumpangmuna ahu, jala ndang boi hamu ro tu inganan sitopotonki’?” 37 Di ari na parpudi, i ma ari na umbalga sian perayaan i, jongjong ma Jesus jala gogo ma didok, “Manang ise na mauas, ro ma ibana minum tu ahu. 38 Manang ise na porsea tu ahu, masa ma songon na nidok ni na tarsurat i, ‘Kaluar ma aek hangoluan marbuhal-buhal sian rohana.’” 39 Sasintongna taringot tu tondi parbadia do na nidok ni Jesus, i ma na laho jaloon ni halak na porsea tu ibana. Di tingki i, ndang dijalo nasida dope tondi parbadia ala ndang dilehon dope hasangapon i tu Jesus. 40 Deba sian natorop i na mambege hatana i mandok, “Tutu ma ibana Panurirang na naeng ro i.” 41 Na deba nai mandok, “Ibana do Kristus i.” Alai na deba nai mandok, “Ai ndang sian Galilea haroroan ni Kristus. 42 Nda didok na tarsurat i do molo Kristus i ro sian pinompar ni si Daud jala ro sian Betlehem huta ni si Daud?” 43 Gabe tubu ma parsoalan di tonga-tonga ni natorop i alani ibana. 44 Adong ma deba sian nasida na naeng manangkup ibana, alai ndang boi. 45 Dung i mulak ma angka petugas i, jala disungkun angka malim kepala* dohot halak Parise i ma nasida, “Boasa ndang diboan hamu ibana tuson?” 46 Dialusi angka petugas i ma, “Ndang hea dope adong halak na boi mangkatai songon i.” 47 Dung i didok halak Parise i ma tu nasida: “Na dohot do hamu dililuhon? 48 Ai adong diboto hamu sahalak pe sian angka pamimpin manang sian halak Parise na porsea tu ibana? 49 Alai natorop on, na so mananda Patik i, diburai Debata do nasida.” 50 Si Nikodemus, sahalak Parise na hea ro mandapothon Jesus, mandok tu nasida, 51 “Mangihuthon Patik, boi do uhumon sasahalak andorang so binege hatoranganna jala andorang so binoto manang na aha na binahenna?” 52 Dialusi nasida ma, “Ai dohot do ho halak Galilea? Pareso ma jolo di Surat na Badia i manang na adong do panurirang na ro sian Galilea.”*\n^ Manang “Perayaan Parlape-lapean”. Ida di Kamus.\n^ Na nidokna dison i ma singkola ni angka guru.\n^ Deba sian manuskrip naung leleng na boi dihaporseai pamagohon ayat 53 sahat tu bindu ualu ayat 11.


1 KORINTUS 1 - BIBLE & BUKU ENDE ONLINE\n1:10 Alai huapoi ma hamu, ale angka dongan, mangasahon Goar ni Tuhanta Jesus Kristus, asa sahata hamu saluhutna, unang ma adong parbolatan di hamu; hot ma hamu binahen ni sada ni roha dohot sada ni pingkiran!\n1:11 Ai tarbortik do tu ahu marhite sian pangisi ni bagas ni si Kloe taringot tu hamu angka dongan, paboa na masa di hamu parsalisian.\n1:12 Alai on do hudok: Adong do di hamu na mandok: Sisean ni si Paulus do ahu; na deba: Sisean ni si Apollos do ahu; na deba: Sisean ni si Kepas do ahu; na deba: Sisean ni Kristus do anggo ahu.\n1:13 Na binagi do Kristus i? Naung tarsilang do si Paulus ulaning humongkop hamu? Naung tubagasan goar ni si Paulus do hamu tardidi?\n1:14 Mauliate hudok, ala so adong hupandidihon di hamu, dungkon ni si Krispus dohot si Gayus.\n1:15 Unang adong na mandok, tubagasan goarhu sandiri hamu tardidi!\n1:16 Alai dohot do tahe pangisi ni bagas ni si Stepanus hupandidihon; dungkon ni i, ndang adong hupandidihon, intap ni na huboto.\n1:17 Ai ndang disuru Kristus i ahu mandidihon, mamaritahon barita na uli do; jala i pe, ndada marhata habisuhon, unang diorui silang ni Kristus i.\n1:18 Ai haotoon do hata na taringot tu silang i di roha ni angka na laho mago; alai hagogoon ni Debata do i di hita na dapotan haluaon.\n1:19 Ai na tarsurat do: “Huagohon habisuhon ni na bisuk jala hubolongkon roha ni parroha.”\n1:20 Didia ma na bisuk? Didia ma sibotosurat? Didia ma parsinabul di tano on? Nda gabe haotoon habisuhon ni portibi on dibahen Debata?\n1:21 Ai mangihuthon habisuhon ni Debata, ndang ditanda portibi on Debata marhite dalan habisuhon; gabe dihalomohon Debata ma paluahon angka na porsea i marhitehite jamita haotoon.\n1:22 Ai na mangido tanda do anggo halak Jahudi, jala mangalului habisuhon do ia halak Junani.\n1:23 Alai Kristus na tarsilang i do hujamitahon hami; pargasipan do i di halak Jahudi, haotoon di sipelebegu.\n1:24 Alai di angka na tarjou i, nang Jahudi, nang Junani, gabe hagogoon ni Debata dohot habisuhon ni Debata do Kristus i.\n1:25 Ai umbisuk do haotoon ni Debata asa angka jolma i, jala gumogo do hagaleon ni Debata asa angka jolma i.\n1:26 Bereng hamu ma, angka dongan, panjouonna di hamu: Ndang piga hamu na bisuk mangihuthon sibuk, ndang piga na gogo, ndang piga na sangap hian.\n1:27 Alai na oto di roha ni portibi on dipillit Debata, laho pailahon angka na bisuk; jala na gale di portibi on dipillit Debata, laho pailahon na gogo.\n1:28 Angka na teuk di portibi on jala na marlea dipillit Debata: Tung sisoada i do, asa soadahononna naung jongjong hian,\n1:29 asa unang manenganenga agia ise jolma maradophon Debata.\n1:30 Alai sian Ibana do umbahen na di bagasan Kristus Jesus hamu, ai Ibana do gabe habisuhon di hita sian Debata dohot hatigoran dohot habadiaon dohot haluaon.\n1:31 Asa saut na tarsurat i: “Na naeng mamuji dirina, mangasahon Tuhan i ma ibana mamuji!”


JESAYA 44 - BIBLE & BUKU ENDE ONLINE\n44:1 Alai anggo nuaeng, tangihon ma ale Jakkob, naposongki dohot ho ale Israel naung hupilliti?\n44:2 Songon on do hata ni Jahowa na tumompa jala na jumadihon ho, na mangurupi ho sian hatutubum: Unang ho mabiar ale Jakkob, naposongki dohot ho ale bangso na tigor naung hupilliti.\n44:3 Ai usehononku ma aek tu jolma na mauas dohot angka sunge tu na mahiang. Usehononku ma tutu Tondingku tu pinomparmu nuaeng, jala pasupasungku tu pinomparmu sogot.\n44:4 Asa martumbur nasida di holangholang ni duhutduhut, songon arung di topi ni angka sunge.\n44:5 Sadaon mandok: Jahowa nampuna ahu! Jala sadaan marpanggoarhon goar ni si Jakkob, jala na asing muse manurathon dohot tanganna: Jahowa do nampuna ahu, huhut mangasahon goar ni Israel.\n44:6 Songon on do hata ni Jahowa, raja ni Israel dohot sipalua ibana, Jahowa Zebaot: Ahu do parjolo jala ahu do parpudi, jala ndang adong Debata dungkon ni ahu.\n44:7 Jala tung ise ma tudoshon ahu manjou, dipaboa ma i, jala dipajojor di ahu, olat ni na hupatindang bangso salelenglelengnai? Dohot angka na masa sogot dipaboa hian ma.\n44:8 Unang hamu tahuton, jala unang manonditnondit! Nda nunga sian nahinan ahu patubegehon tu ho jala hupaboa? Alai hamu do angka sitindangingku: Ndang adong Debata dungkon ni ahu, jala ndang haporusan na asing, ndang adong anggo na huboto.\n44:9 Angka halak na manggana ajiajian ndang hasea sudena jala ndang marguna angka hapandean hasudungan ni rohanasida i, laos angka i gabe sitindangi dompak nasida, ala so adong diida jala ndang adong diboto, umbahen tarurak nasida.\n44:10 Tung ise ma na tuk jumadihon Debata, manang manumpa ajiajian na so marguna i.\n44:11 Ida ma, sude angka donganna tarurak do, ai parhapandean sian jolma hian nasida, marluhut pe nasida sude jongjong be do tarhatotong jala tarurak.\n44:12 Tungkang bosi mambahen sada tangke, jala dipauli jumpa gara, jala dibahen rupana marhitehite nanggar, jala dipauli marhitehite tanganna na gogo, huhut male maradu so margogo be, ndang minum aek ibana, gabe mandate.\n44:13 Ia pande hau manintak rambu, jala dibahen tandana marhitehite agong, diuhir jala diampolas gabe songon suman ni baoa, songon hinauli ni jolma laho mangingani bagas i.\n44:14 Ditaba muse di ibana angka hau ares, jala dibuat hau maranti dohot hoting balanga pola marpili di angka hau ni tombak; disuan sada hau ares, gabe udan pabalgahon.\n44:15 Jadi hasea ma i di jolma bahen soban, gabe dibuat ma sian i bahen pansusuduan, huhut bahen gara laho mangalompa roti, huhut dibahen sian i sada debata hidup jala disomba; dibahen do i gabe ganaganaan jala marsinggang di jolona.\n44:16 Satongana ditutung di bagasan api, di lambung ni na satonganari mangan juhut ibana, digoreng na deba sanga bosuran ibana huhut mansisudu gabe didok: Ha, nunga las ahu, nunga huhilala api.\n44:17 Alai tebatebana i dibahen gabe debata hidup pasombasombaanna. Marsinggang ibana di jolona jala marsomba jala martonggo tusi ninna ma: Sai palua ma ahu, ai ho do debatangku.\n44:18 Ndang mananda nasida jala ndang mamoto, ai hona panutupi matanasida i, asa unang marnida rohanasida pe, asa unang mangantusi.\n44:19 Jala ndang adong sian nasida nanggo sada na pasuang rohana tu bagasan, manang marparbinotoan manang marhapistaran mangetongi mandok: Satongana nunga hututung di bagasan api jala hulompa roti marhite sian garana, jala hugoreng juhut laos hupangan; ia tebatebana i tung bahenonku hape gabe parbiasan, tung marsinggang ma ahu hape di jolo ni hau sallobong.\n44:20 Rohana na tarpaoto pasabam dirina marhite sian sirabun, huhut pasimbil ibana, jadi ndang tagamon paluaonna tondina, manang dohononna: Nda sipaotooto do di tangan siamunhon.\n44:21 Sai parateatehon ma on ale Jakkob dohot ho ale Israel, ai naposongku do ho! Ahu do jumadihon ho, naposongku do ho! Ale Israel ndang tagamon halupahononku ho.\n44:22 Nunga pola hupasisi songon ombun angka pangalaosim, jala songon ombun manorop angka dosam. Sai mulak ma ho tu ahu, ai ahu do sipalua ho.\n44:23 Marolopolop ma hamu angka langit, ai nunga Jahowa mambahen songon i. Marsurak ma hamu angka pusat ni tano on. Mariaia ma hamu ale angka dolok nang tombak ro di sude hau na di bagasanna, ai nunga dipalua Jahowa Jakkob jala marmulia ibana di Israel.\n44:24 Songon on do hata ni Jahowa sipalua ho jala na jumadihon ho sian bortian dope: Ahu, Jahowa do na mambahen saluhutna, ahu sandiri pahembang angka langit, ahu sandiri paherbang tano on.\n44:25 Ahu manulak angka tanda ni halak pargabus, jala ahu mangalalaeni angka pangarunding; ahu pamonang halak na bisuk jala parbinotoannasida gabe haotoon.\n44:26 Ahu do mangkajongjongkon hata ni naposona dohot pasintong panindangion ni suruanna; na mandok tu Jerusalem: Ingkon inganan do ho ulahan, jala tu angka huta ni Juda: Ingkon paulion do hamu jala patindangonku muse angka batunasida i.\n44:27 Ahu do na mandok tu pusat samudora: Marsik ma ho jala angka sungemi arsihanku ma.\n44:28 Na mandok tu si Sirus ibana parmahanku, jala ibana pasauthon nasa lomo ni rohangku jala dohononna ma tu Jerusalem: Ingkon paulion ma ho! Jala tu bagas joro ingkon ojak ho bahenon!


Parjamita 11 | Alkitab TOBA\n← Parjamita 12\nParjamita 10 →\n11:1 Padalan ma sagusagum tu bariba ni laut, ai di laonlaon ni ari dapot ho do i marbunga.\n11:2 Bahen marjambar pitu manang ualu halak, ai ndang diboto ho manang jea dia ro tu atas tano on.\n11:3 Molo sorat angka ombun i, dipangusehon ma udan tu atas tano on, molo marobo hau dompak dangsina manang dompak utara, ia tusi haroboan ni hau i laos disi do i peak.\n11:4 Manang ise na pajagajaga alogo, ndang tagamon saut manabur, jala manang ise na patangkastangkas ombun, ndang tagamon saut ibana manggotil.\n11:5 Ndang diboto ho manang didia pardalanan ni alogo dohot panjadijadi ni holiholi di bagasan bortian ni boruboru na marhangoluan: Suang songon i ndang diboto ho jadijadian ni Debata na manjadihon saluhutna.\n11:6 Sogot manogotna i saburhon bonim jala unang patait tanganmu nang bodarina i, ai ndang diboto ho manang dia sian na dua i manjadi, manang tung rap duansa manjadi.\n11:7 Tonggi do hatiuron i jala lomo roha ni mata marnida mata ni ari.\n11:8 Tung sura liput di taon jolma i mangolu, denggan do marlas ni roha ibana di saluhutna i, alai marningot ibana huhut di angka ari haholomon, ai tung torop do angka i. Luhut na masa sogot laho salpu do i.\n11:9 Antong marlas ni roha ma ho, ale dolidoli tagan di haposoonmu, jala guru sombu ni roham bahen di angka ari hadolionmu! Jala paihutihut angka dalan lomolomo ni roham, guru sombu ni matam; alai boto huhut togutoguon ni Debata do ho sogot tu paruhuman ala saluhutna i!\n11:10 Paholang ma murukmuruk sian bagasan roham jala padao hajahaton sian sibukmu, ai tingki haposoon dohot buha siang ari laho salpu do i tibu.


Jesaya 43 | Alkitab TOBA\n← Jesaya 44\nJesaya 42 →\n43:1 Alai anggo nuaeng, songon on do hata ni Jahowa, sitompa ho ale Jakkob, jala Sijadi ho ale Israel: Unang ho mabiar, ai Ahu do siluluhon ho; nunga pola hujou goarmu, ahu nampuna ho.\n43:2 Ai molo dibolus ho aek, donganmu do ahu, manang ditaripari ho angka batang aek, ndang umbanganna ho. Tung sura pe mardalan ho di bagasan api, ndang mosokkononna ho, jala ndang gor ho bahenon ni dila ni api.\n43:3 Ai ahu do Jahowa Debatam, na badia ni Israel, sipalua ho. Nunga pola hulehon Misir bahen pardenggananmu, Kus dohot Seba singkatmu.\n43:4 Dibahen na arga do ho huida, marmulia jala ahu mangkaholongi ho, jadi hulehon jolma singkatmu, jala angka bangso singkat ni tondim.\n43:5 Unang ho mabiar ai donganmu do ahu! Paroonku ma pinomparmu sian habinsaran, jala papunguonku ho sian hasundutan.\n43:6 Dohononku ma tu utara: Paulak! Dohot tu dangsina: Unang tiopi! Togihonma angka anakku sian na dao dohot angka borungku sian ujung ni tano on.\n43:7 Ganup jolma naung marpanggoarhon goarhu, jala naung hutompa bahen hasangaponku naung hujadihon ro di naung hubahen.\n43:9 Marluhut ma saluhut angka bangso parbegu jala marpungu angka bangso! Tung ise ma sian nasida mamaritahon sisongon i, jala di patubegehon tu hita angka na masa na jolo? Dipatindang nasida ma angka sitindanginasida i, asa dipintori dirina, jala dibege halak huhut didok: Hasintongan do i!\n43:10 Hamu do angka sitindangingku, ninna Jahowa, dohot do naposongku naung hupilliti, asa ditanda jala dihaporseai hamu ahu, jala mangantusi rohamuna, paboa ahu ibana! Jumolo sian ahu ndang adong tarjadi Debata, dipudingku pe ndang tagamon adong!\n43:12 Nunga ahu paboahon, jala ahu paluahon, jala ahu patubegehonsa, jala ndang adong debata sileban di tongatongamuna. Alai hamu do angka sitindangingku, ninna Jahowa, jala ahu do Debata.\n43:14 Songon on do hata ni Jahowa, sipalua hamu, na badia ni Israel: Ala hamu do marsuru ahu tu Babel, jala hupatuat angka na maporus sudena, dohot halak Kasdim tu angka parau parolopoloponnasida i.\n43:15 Ahu do Jahowa, na badiamuna i, sitompa Israel rajamuna i.\n43:16 Songon on do hata ni Jahowa, naung mangalehon dalan di laut, jala dalan balobung di bagasan angka aek na doras.\n43:17 Naung paruarhon hureta dohot hoda, parangan dohot parhohas: Rap marpeahan nasida, ndang tarbahensa be hehe, pidom do nasida, songon sumbu naung mintop.\n43:18 Unang be paingotingot hamu angka na masa najolo, jala unang be pingkiri hamu angka na robi:\n43:19 Ida ma: Bahenonku ma na imbaru, nunga pola martumbur nuaeng; tung so tandaonmuna ma i? Songon do tahe, bahenonku ma dalan di halongonan, angka batang aek di tano bangkalbangkal.\n43:20 Pasangapon ni angka binatang di ladang ma ahu, angka gompul dohot angka pidong unto, ai lehononku ma aek di halongonan, angka batang aek di tano bakkalbakkal, mangalehon minum bangsongku na hupilliti.\n43:21 I ma bangso na hujadihon i di ahu, mamaritahon hamuliaonku sogot.\n43:22 Alai ndang dipajoujou ho ahu, ale Jakkob, ai nunga mahap roham mida ahu, ale Israel!\n43:23 Ndang diboan ho di ahu birubiru bahen peleanmu situtungon, jala ndang dipasangap ho ahu marhite sian angka peleanmu sipotongon; ndang na huparhatoban ho marhitehite pelean sipanganon, jala ndang hupalojaloja ho marhitehite daupa.\n43:24 Ndang dituhor ho di ahu marhitehite perak tobu na hushus jala ndang dipangusehon ho tu ahu miak ni peleanmi situtungon. Alai anggo ho nunga diparhatoban ho ahu, marhite sian angka dosam, jala nunga dilojai ho ahu marhite sian angka hajahatonmu.\n43:25 Ahu tutu; ahu sandiri manalesei angka pangalaosim, ala ni ahu, jala ndang be hupaingotingot angka dosam.\n43:26 Paingot ahu, asa mardabudabu hita! Ho ma pajojorhon, mamintori dirim.\n43:27 Ia amam parjolo i nunga mardosa, jala angka pangondianmi, nunga manjahati dompak ahu.\n43:28 Dibahen i nunga huparamun angka induk ni habadiaon i, jala hupasahat si Jakkob bahen sipulasan, jala Israel bahen panginsahion.


15,000 Abandoned Uranium Mines. Native American « No-Nukes » Protests in Washington DC | Mondialisation - Centre de Recherche sur la Mondialisation\n15,000 Abandoned Uranium Mines. Native American « No-Nukes » Protests in Washington DC\nPopular Resistance 29 janvier 2016\nLa source originale de cet article est Popular Resistance\nArticles Par : Klee Benally


Psalmen 42 | Alkitab TOBA\n← Psalmen 43\nPsalmen 41 →\nAugust 18, 2008 · 17:08\n42:1 Ende sipodaon sian angka anak ni si Kora.\n42:2 Songon pangkalungunhon ni ursa di angka guluan, songon i do pangkalungunhon ni tondingku tu Ho, ale Debata.\n42:3 Mauas do tondingku di Debata, ni Debata na mangolu i, andigan pe tolhas ahu, asa huida bohi ni Debata?\n42:4 Sai iluilungku do sipanganonku arian dohot borngin, ai manipat ari do dipandok tu ahu: Didia do Debatam?\n42:5 Molo sapala marningot ahu disi, jadi use ma huhilala rohangku di bagasan: Na udur i ahu najolo rap dohot angka natorop manopot bagas ni Debata, huhut marsoara olopolop dohot pujipujian rap dohot angka na laho marari raya.\n42:6 Boasa sai tungki ho, ale tondingku, jala boasa sai rusak ho di bagasan ahu? Haposi ma Debata, ai sai na pujionku dope Ibana, hatuaon ni bohingku jala Debatangku.\n42:7 Tungki do rohangku di bagasan, dibahen i marningot do ahu di Ho sian luat martopihon Jordan, dohot sian Hermon, sian dolok Misar.\n42:8 Sai masiharaan do angka sampuran dibahen soara ni hasakmu, sude angka ombakmu dohot galumbangmu manghungkupi ahu.\n42:9 Alai diparbagabaga Jahowa do asi ni rohana arian, borngin pe sai mamuji jala martangiang do ahu tu Debata ni hangoluanku.\n42:10 Jadi ningku do mandok Debata, partanobatoanki: Boasa tung dihalupahon ho ahu? Boasa ingkon sai martujungtujung ahu mardalan dibahen pangarsahi ni musu?\n42:11 Nunga magopu hian holiholingku, lam diinsahi angka musungku do ahu, ai dipandatdati nasida do ganup ari mandok tu ahu: Didia do Debatam?\n42:12 Boasa sai tungki ho, ale tondingku, jala boasa sai rusak ho di bagasan ahu? Haposi ma Debata, ai sai na pujionku dope Ibana, hatuaon ni bohingku jala Debatangku.


II KRONIKA 18 - BIBLE & BUKU ENDE ONLINE\n18:1 Jadi marhamoraon godang ma si Josapat jala marhamuliaon situtu, hape martondong ibana tu si Ahab.\n18:2 Dung i di laonlaon ni ari tuat ma rajai tu Samaria manopot si Ahab. Dung i didokkon si Ahab ma patongon di rajai, dohot di halak donganna i torop birubiru dohot lombu, dung i dielaela ma rajai nangkok tu Ramot di Gilead.\n18:3 Ai didok si Ahab, raja sian Israel ma tu si Josapat, raja sian Juda: Atehe olo do ho haraonku laho marmusu dompak Ramot di Gilead? Dung i didok rajai ma tu ibana: Ia songon i ho, songon i do ahu, ia songon i bangsom, songon i do bangsongku, donganmu pe hami di hamusuonon.\n18:4 Angkup ni ninna si Josapat tu raja sian Israel: Ua marsungkun ho jolo sadarion tu hata ni Jahowa.\n18:5 Dung i dipaluhut raja sian Israel ma angka panurirang, opat ratus halak toropna, jala ninna ma mandok nasida: Atehe na jadi do hami laho marporang dompak Ramot di Gilead, manang na so jadi? Dung i ninna angka nasida ma: Jadi do ho nangkok, sai na pasahaton ni Debata do huta i tu bagasan ni tangan ni rajai.\n18:6 Alai ninna si Josapat ma: Atehe ndang adong be dison nanggo sada panurirang ni Jahowa, asa marsungkun tu ibana hita?\n18:7 Dung i ninna raja sian Israel ma tu si Josapat: Adong dope nian dison sada halak, tarsungkun hita do nian Jahowa marhite sian ibana, alai sogo do rohangku mida ibana, ai ndang dung adong na denggan nanggo sada disurirangkon ibana tu ahu, sai holan jea do ariari; i ma si Mika, anak ni si Jimla. Dung i ninna si Josapat ma: Unang nian songon i hata ni rajai!\n18:8 Dung i dijou raja sian Israel ma sada halak siramoti bagasna, ninna ma: Hatop boan tuson si Mika, anak ni si Jimla.\n18:9 Alai anggo raja sian Israel dohot si Josapat, raja sian Juda, hundul ganup di habangsana be, jala marpangkean harajaon: Hundul do nasida tahe di partungkoan mardonokkon pintu harbangan ni Samaria, jala saluhut angka panurirang i manurirangi di adopannasida.\n18:10 Ia si Sedekia, anak ni si Kenaana, nunga dibahen hian di ibana angka tanduk bosi, huhut didok: Songon on do hata ni Jahowa: Marhite sian angka on tambingonmu ma halak Ram, paima sun siap nasida bahenonmu.\n18:11 Sude angka panurirang i laos songon i do disurirangkon, ninna do: Nangkok ma ho tu Ramot di Gilead, sai na marantu do ho! Jala pasahaton ni Jahowa do nasida tu bagasan tangan ni rajai.\n18:12 Ia suruan naung laho i manjou si Mika mandok hian tu ibana songon on: Ida ma, sauduran do hatahata ni angka panurirang i mandok na denggan tu rajai; dibahen i hatamu pe, sai songon hata ni sahalak sian nasida ma, sai hatahon ma na denggan.\n18:13 Alai ninna si Mika ma: Songon sintongna mangolu Jahowa, manang aha sipaboaon ni Debata tu ahu, i do hatahononku!\n18:14 Jadi dung sahat ibana tu jolo ni raja, ninna rajai ma tu ibana: Atehe ale Mika, na jadi do hami laho marporang tu Ramot di Gilead, manang na so jadi? Dung i ninna ibana ma: Laho ma hamu nangkok, sai na marantu do hamu, jala sai na sahat do nasida tu bagasan tanganmuna.\n18:15 Alai ninna rajai ma tu ibana: Ingkon intap piga hali ho patolononku, paboa na so hatahononmu tu ahu, nda holan hasintongan marhite sian Goar ni Jahowa?\n18:16 Dung i ninna si Mika ma: Nunga hutatap hian sandok Israel marserak di atas ni angka dolok, songon birubiru na so adong na marmahan. Dung i ninna Jahowa ma: Ndang martuan angka ndian; mulak be ma ganup tu jabuna mardamedame!\n18:17 Dung i ro ma hata ni raja sian Israel tu si Josapat: Nda nunga hudok hian tu ho, ndang tagamon agia aha na denggan surirangkononna tu ahu, nda holan jea do?\n18:18 Dung i didok si Mika ma: Dibahen i tangihon hamu ma hata ni Jahowa: Nunga hutatap hian Jahowa hundul di atas habangsana, jala sandok parangan ni banua ginjang tindang di siamunna dohot di hambirangna.\n18:19 Dung i ninna Jahowa ma: Ise ulaning olo mangelaela si Ahab, asa nangkok ibana jala tinggang mardonokkon Ramot di Gilead? Dung i masidok sian ibana be do nasida.\n18:20 Dung i ruar ma sada tondi panurirangon laos jongjong tu adopan ni Jahowa, jala ninna ma: Ahu ma mangela ibana. Dung i ninna Jahowa ma tu ibana: Marhite sian aha do?\n18:21 Dung i ninna ibana ma: Ruar ma ahu gabe tondi sipaotooto di bagasan pamangan ni saluhut angka panurirangna. Dung i ninna Jahowa ma: Saut ma ibana elaelaonmu, jala ingkon monang ho; antong ruar ma ho jala ulahon ma songon i!\n18:22 Nuaeng pe, ida ma, nunga dilehon Jahowa tondi sipaotooto tu bagasan pamangan ni saluhut panurirangmon, jala nunga dilumbahon Jahowa hian ro jea tu ho.\n18:23 Dung i ro ma jumonok si Sedekia, anak ni si Kenaana, dipastap ma hurum ni si Mika, huhut didok: Beha nimmu, hira naung munsat Tondi ni Jahowa sian ahu, mandok tu na sasada ho huroha?\n18:24 Dung i ninna si Mika ma: Ida ma, sanga do i idaonmu di ari hapoporusmu sian bilut na sada tu bilut na sada laho martabuni nian.\n18:25 Dung i didok raja sian Israel ma: Tangkup hamu ma si Mika, jala boan ibana mulak tu si Amon, induk ni huta i dohot tu si Joas, anak ni rajai.\n18:26 Jala dohononmuna ma: Songon on do hata ni rajai: Bahen hamu ma baoa on tu hurungan, jala lehon hamu ibana mangan sagusagu pardangolan dohot tapian pardangolan, paima mulak ahu mardamedame.\n18:27 Dung i ninna si Mika ma: Molo tung mulak ho marsonangsonang, ndang tutu naung marlumba Jahowa marhite sian ahu; pola ninna muse dope: Tangihon ma hata i, hamu ale angka bangso luhutna.\n18:28 Dung i nangkok ma raja sian Israel dohot si Josapat, raja sian Juda, tu Ramot di Gilead.\n18:29 Jadi ninna raja sian Israel ma tu si Josapat: Patinda rupa ma anggo ahu ro tu tongtangan, alai anggo ho pangkeanmu hian ma pangke. Jadi patinda rupa ma anggo raja sian Israel laho tu parporangan nasida.\n18:30 Alai nunga martona hian raja sian Ram tu angka induk panahatan ni huretana, songon on: Ndang jadi hamu mardopur dompak halak na metmet manang na magodang, nda holan dompak raja sian Israel sasadasa.\n18:31 Jadi dung diida angka induk panahatan ni huretai si Josapat, ninna rohanasida ma: Rupa ibana do raja sian Israel, gabe ibana ditahopi nasida naeng paranganna; alai mangangguhi ma si Josapat, jala Jahowa mangurupi ibana, jala dipaundar Debata ma nasida sian ibana.\n18:32 Jadi dung diida angka induk panahatan ni huretai, ndada ibana hape raja sian Israel, sumurut ma nasida sian ibana.\n18:33 Alai adong ma sada baoa na manintak siorna, ndang manang ise nian tinujuna, hape hona do raja sian Israel sian pardomuan ni baju partahanan i. Dung i ninna rajai ma tu jolma sihosing huretana: Hosingkon ma huretai dohot tanganmu, jala togu ahu haruar sian tongtangan i, ai nunga mabugang ahu.\n18:34 Hape lam tu ragatna marporang di na sadari i, laos jongjong rajai di bagasan huretana ditungkol paadopadop dohot halak Ram sahat ro di bodari, dung i mate ma rajai di na mate mata ni ari.


Parjamita 5 | Alkitab TOBA\n← Parjamita 6\nParjamita 4 →\n5:1 Unang magirgirhu pamanganmu, jala unang hapogan roham mandok hata anggo di adopan ni Debata; ai maringan di surgo do anggo Debata, di tano on do ianggo ho, dibahen i paotik hatahatam.\n5:2 Ai marharoroan sian godang ni hinamago do nipi, suang songon i pangkataion gapgap ni halak na oto sian deak ni hatahatana.\n5:3 Molo marbagabaga ho tu Debata, unang marbenda ho pasahathon, ai ndang lomo rohana mida halak na oto i. Manang aha pe naung binagabagahonmu, ingkon gararonmu do i.\n5:4 Tagonan tahe unang iba marbagabaga, sian na marbagabaga hape ndang pinatolhas.\n5:5 Unang loas pamanganmu mangela dagingmu mardosa, jala unang marneang ni roha ho mandok di adopan ni suruan ni Debata: Nunga sala ahu! Boasa tagonan marronirimas Debata mida ho ala ni hatam, gabe mago maon sandok ulaon ni tanganmu.\n5:6 Ai molo deak nipi, deak huhut haotoon dohot hatahata, alai ianggo ho sai habiari ma Debata.\n5:7 Molo diida ho hona pangarupaon halak na pogos i, mago huhut uhum dohot hatigoran di luat i, unang pola longang roham mida pambahenan sisongon i; ai martuan muse do nang tuan na timbul, jala na tumimbul sahali pandapotan ni duansa nasida.\n5:8 Jala hasurungan ni na sada luat taringot tu saluhutna i: Molo marmulia rajana diida isi ni luat i.\n5:9 Manang ise na holong roha di perak, ndang olo marnamahap di perak, jala manang ise na holong roha di hamoraon ndang tagamon gabe parsaulianna. Nang i hata oto do i.\n5:10 Molo ganda sinamot, ganda dohot halak na manganhon; tung aha ma parsaulian ni tuan nampunasa i disi, nda holan asal paidaidaon ni matana?\n5:11 Renge do modom halak na loja mangula, nang otik, nang godang dipangan; hape balisaon do anggo mata ni halak na mora dibahen pargadombusonna.\n5:12 Adong dope huida sadanari jea bolon di hasiangan on: I ma hamoraon na hinomolhomol ni tuan nampunasa bahen hamagoanna sandiri!\n5:13 Ai mago do hamoraon sisongon i binahen ni soro ni ari; tung sura adong sada anak tinubuhonna, ndang adong tinggal nanggo apus di bagasan tanganna.\n5:14 Ia marsaemara ibana ruar sian butuha ni inana, laos suang songon harorona i muse ibana mulak, ndang adong boanonna agia aha upa ni hangalutonna, anggo tung pola golomgolomon ni tanganna.\n5:15 Jea bolon do nang on: Sandok ia songon i ro jolma i, laos songon i ibana laho; tung aha ma parsaulianna sian hasusaanna pagulutgulut alogo?\n5:16 Angkup ni luhut ariarina dipasudasuda di bagasan haholomon, godang huhut hasusaanna, sahitsahitna dohot murukmurukna.\n5:17 Ida ma, pangarimpunan ni na denggan naung huida i: Lehet do i mangan minum jolma i jala dipasonang rohana mangihutihut sandok ulaonna hian, na niulana di hasiangan on, saleleng di ngoluna, na nilehon ni Debata tu ibana; ai i do jambarna.\n5:18 Angkup ni molo dilehon Debata tu manang ise jolma hamoraon dohot sinamot, diloas huhut ibana mangan dohot mambuat jambarna sian i huhut marlas ni roha di ulaonna, silehonlehon ni Debata do i.\n5:19 Ai ndang sadia dipaingotingot rohana angka ari ni ngoluna, ala naung nialusan ni Debata ibana marhite sian las ni rohana i.